
Omvend  jer  eller  forgå 


AF  PRÆSIDENT  MARION  G.  ROMNEY 
2.  rådgiver  i  Det  første  Præsidentskab 

Emne:  Omvendelse,  fortabelse,  en  splittet  civilisation 


„Derfor  har  jeg,  Herren,  kaldt  min  tjener 
Joseph  Smith  jun.  og  talt  til  ham  fra  himlen 
og  givet  ham  befalinger,  da  jeg  vidste,  at 
ulykker  skulle  ramme  jordens  indbyggere. 
Jeg  har  også  givet  andre  befaling  om  at 
forkynde   dette  for   verden."    (L.&P.    1:17-18) 


„Omvend  jer  eller  forgå."  Der  er,  såvidt  jeg  kan  se,  ikke 
noget  vigtigere  budskab  for  mennesket  i  vore  dage. 
Lige  fra  Adams  tid  er  ordene  „omvend  jer  eller  forgå"  gang 
på  gang  højtideligt  blevet  forkyndt  af  Herren  selv,  hans  Søn 
Jesus  Kristus  og  af  deres  bemyndigede  repræsentanter. 
Sandheden  af  det  budskab  er  blevet  demonstreret  lige  så 
ofte  som  det  er  blevet  udtalt. 

Herren  bød  den  første  generation  af  mennesker  at  omven- 
de sig.  Han  tilrådede  dem,  „så  mange,  som  troede  på 
Sønnen  og  omvendte  sig  fra  deres  synder,  skulle  blive 
frelst;  og  så  mange,  som  ikke  troede  og  ikke  omvendte  sig, 
skulle  fordømmes"  (Moses  5:15). 

Herren  bød  Enok  at  prædike  for  antediluvianerne  (folk  fra 
før  syndfloden)  „og  sig  til  dem:  Omvend  jer,  så  at  jeg  ikke 
kommer  og  slår  jer  med  en  forbandelse,  så  I  dør"  (Moses 
7:10). 

Da  Noa  belærte  folket  på  den  tid,  om  det,  der  hører  Gud 
til,  „sagde  Herren  til  Noa:  Min  Ånd  skal  ikke  for  evigt  træt- 
tes med  mennesket  . . .  dog  skal  hans  dage  være  et  hund- 
rede og  tyve  år,  og  om  menneskene  ikke  omvender  sig,  vil 
jeg  sende  vandflod  over  dem"  (Moses  8:17). 
Noa  fortsatte  sin  belæring  hele  den  tilmålte  tid,  men  hans 
samtidige  ville  ikke  omvende  sig.  Derfor  blev  de  tilintetgjort 
ved  oversvømmelsen. 


Ethers  Bog  giver  en  beretning  om  jarediterne  -  en  stor  na- 
tion, der  havde  sin  blomstringstid  i  Amerika  ca.  2000  år 
efter  forvirringen  af  tungemålene  ved  Babelstårnet.  Til  dem 
„kom  der  mange  profeter  og  forudsagde  store  og  vidunder- 
lige ting  cg  råbte  omvendelse  til  folket,  at  dersom  de  ikke 
ville  omvende  sig,  ville  Gud  Herren  sende  straffedomme 
over  dem  til  deres  fuldstændige  undergang"  (Ether  11:20). 
Ether,  deres  sidstnævnte  profet,  profeterede  „for  folket;  thi 
han  kunne  ikke  holdes  tilbage  for  Herrens  And,  som  var  i 
ham. 

Thi  han  råbte  fra  morgen  til  solnedgang  og  formanede  fol- 
ket til  at  tro  på  Gud  og  omvende  sig,  så  de  ikke  skulle  om- 
komme ..."  (Ether  12:2-3). 

Folket  vendte  det  døve  og  fjendtlige  øre  til  alle  disse  ad- 
varsler. Ether  levede  længe  nok  til  at  se  og  nedskrive  be- 
retningen om  en  broderkrig,  hvor  hvert  medlem  af  det 
samfund,  undtagen  ham  selv,  blev  dræbt.  De  lærte  ligesom 
antediluvianerne  sandheden  i  budskabet  „omvend  jer  eller 
forgå"  på  deres  egen  krop. 

Nephiterne,  som  efterfulgte  jarediterne  i  det  gamle  Ameri- 
ka, fulgte  en  lignende  kurs.  Deres  forfædre  var  ligesom 
jarediternes  forfædre  og  ligesom  også  Kolumbus  ledet  af 
guddommelige  magter  til  Amerika;  hvortil  de  kom  omkring 
600  år  f.  Kr.  Deres  efterkommere  udviklede  sig  til  to  natio- 
ner: nephiterne  og  lamaniterne.  1 


I  en  kort  periode,  nemlig  efter  at  Jesus  havde  virket  blandt 
sine  disciple  i  landet  omkring  Jerusalem  efter  opstandel- 
sen, virkede  han  blandt  Amerikas  indbyggere. 
I  løbet  af  deres  tusinde  års  historie,  blev  de  gentagende 
gange  belært  og  advaret  af  profeter,  indbefattet  den  op- 
standne Herre  selv,  om  at  deres  besiddelse  af  landet  var 
betinget  af,  at  de  levede  et  liv  i  omvendelse. 
For  eksempel  advarede  den  lamanitiske  profet  Samuel  ne- 
phiterne  ca.  seks  år  før  Kristi  fødsel: 
„Se,  siger  Herren,  angående  det  nephitiske  folk:  dersom 
de  ikke  vil  omvende  sig  og  beflitte  sig  på  at  gøre  min  vilje, 
vil  jeg  helt  udrydde  dem  ...  og  så  vist  som  Herren  lever, 
skal  disse  ting  ske,  siger  Herren."  (Helaman  15:17) 
Han  havde  tidligere  sagt:  „Intet  kan  frelse  dette  folk  uden 
omvendelse  og  tro  på  den  Herre  Jesus  Kristus  ..."  (Hela- 
.man  13:6). 

Alle  sådanne  advarsler  blev,  når  det  kom  til  stykket,  ignore- 
ret. Omkring  år  400  e.  Kr.  blev  nephiterne  så  forhærdede  i 
ugudelighed,  at  en  borgerkrig  udbrød,  og  de  bogstavelig 
talt  blev  udryddet. 

Andre  vidnesbyrd  om  sandheden  i  budskabet  „omvend  jer 
eller  forgå"  er  tilintetgørelsen  af  Sodoma  og  Gomorra  og 
ødelæggelsen  af  Jerusalem  i  året  70  e.  Kr. 
Med  denne  baggrund  vil  vi  gøre  klogt  i  at  overveje  Herrens 
diagnose  af  den  knibe,  hvori  jordens  indbyggere  befinder 
sig  i  dag. 

„Thi  de  er  afveget  fra  mine  forordninger  og  har  brudt  min 
evige  pagt",  sagde  han. 

„De  søger  ikke  Herren  for  at  indføre  hans  retfærdighed, 
men  enhver  vandrer  på  sin  egen  vej  og  efter  sin  egen  guds 
billede,  hvis  billede,  er  i  verdens  lignelse,  og  hvis  væsen 
er  en  afguds  væsen,  som  bliver  gammelt  og  skal  forgå  i 
Babylon,  ja,  Babylon  den  store,  der  skal  falde. 
Derfor  har  jeg,  Herren,  kaldt  min  tjener  Joseph  Smith  jun. 
og  talt  til  ham  fra  himlen  og  givet  ham  befalinger,  da  jeg 
vidste,  at  ulykker  skulle  ramme  jordens  indbyggere. 
Jeg  har  også  givet  andre  befaling  om  at  forkynde  dette  for 
verden  ..."  (L  &  P.  1:15-18). 

De  anførte  befalinger  er  fulde  af  påmindelser  til  os  i  denne 
generation  om,  at  vi  må  „omvende  os  eller  forgå". 
Her  følger  nogle  af  disse  påmindelser: 
„Bered  jer,  bered  jer  for  det,  som  skal  komme;  thi  Herren 
er  nær. 

Og  Herrens  vrede  er  optændt;  thi  på  himlen  kredser  hans 
sværd,  og  det  skal  slå  ned  på  jordens  indbyggere. 
Og  Herrens  arm  skal  åbenbares.  Og  dagen  kommer,  da  de, 
der  ikke  vil  høre  Herrens  røst  eller  hans  tjeneres  røst,  ej 
heller  give  agt  på  profeternes  eller  apostlenes  ord,  skal 
udryddes  af  folket; 

. . .  den,  der  omvender  sig  og  holder  Herrens  befalninger 
skal  tilgives. 

Men  den,  som  ikke  omvender  sig,  ham  skal  endog  fratages 
det  lys,  som  han  har  modtaget;  . . . 

Ransag  disse  befallinger,  thi  de  er  sande  og  troværdige,  og 
de  profetier  og  forjættelser,  som  de  indeholder,  skal  alle 
gå  i  opfyldelse"  (L&P.  1:12-14,32-33,37). 
Mange  af  de  nævnte  befalinger  forudsiger  i  detaljer  den 
måde,  hvorpå  de  uomvendte  skal  forgå.  For  eksempel  læ- 


ser vi  i  5.  afsnit  af  Lære  og  Pagter:  „Ve  jordens  inbyggere, 
dersom  de  ikke  vil  lytte  til  mine  ord  . . . 
Thi  en  ødelæggende  plage  skal  komme  over  jordens  ind- 
byggere, og  dersom  menneskene  ikke  omvender  sig,  skal 
plager  udgydes  over  dem,  indtil  jorden  bliver  tom  og  dens 
indbyggere  udryddet  og  aldeles  tilintetgjort  ved  min  tilkom- 
melses  herlige  åbenbarelse. 

Se,  jeg  siger  dig  dette,  ligesom  jeg  også  forudsagde  Jeru- 
salems ødelæggelse  for  folket;  og  mit  ord  skal  også  denne 
gang  gå  i  opfyldelse,  som  det  hidtil  er  blevet  opfyldt" 
(L&P.  5:5, 19-20). 

I  det  29.  afsnit  af  Lære  og  Pagter  læser  vi,  at  før  den  store 
og  forfærdelige  Herrens  dag  skal  komme,  „skal  der  være 
gråd  og  jammer  blandt  menneskene. 
En  heftig  haglstorm  skal  blive  sendt  ned  for  at  ødelægge 
jordens  afgrøde. 

Og  for  verdens  ugudeligheds  skyld  skal  jeg  hævne  mig  på 
de  ugudelige,  fordi  de  ikke  vil  omvende  sig;  thi  min  vredes 
skål  er  fuld,  og  mit  blod  skal  ikke  rense  dem,  om  de  ikke 
vil  høre  mig. 

Derfor  vil  jeg,  Gud  Herren,  udsende  fluer  over  jorden,  som 
skal  angribe  dens  beboere  og  æde  deres  kød  og  forårsage, 
at  der  skal  kravle  maddiker  på  dem. 
Og  deres  tunge  skal  forstumme,  så  de  ikke  kan  tale  mod 
mig.  Deres  kød  skal  falde  fra  benene,  og  deres  øjne  af 
hulerne. 

Og  det  skal  ske,  at  skovens  dyr  og  himlens  fugle  skal  æde 
dem"  (L&P.  29:15-20). 

Selvom  disse  skriftsteder  og  talrige  andre  med  dem  klart 
og  kraftigt  fremhæver  budskabet  „omvend  jer  eller  forgå", 
er  de  ikke  uvenlige,  hårde  eller  respektløse.  De  er  heller 
ikke  vilkårlige.  De  giver  udtryk  for  de  logiske  og  uafvende- 
lige konsekvenser  af  overtrædelse  af  naturloven,  den  lov, 
som  blev  „fastsat  i  himlen  før  denne  jords  grundvold  blev 
lagt,  ifølge  hvilken  alle  velsignelser  er  forjættede"  (L.&P. 
130:20). 

Disse  advarsler  er  blevet  forkyndt  for  verden  i  mere  end 
140  år.  Verden  er  uden  undskyldning. 
Tidernes  tegn  bærer  uheldsvangre  vidnesbyrd  om,  at  for 
denne  generation  nærmer  regnskabets  time  sig. 
„Den,  som  har  øren,  han  høre"  (Matt.  11:15).  Hvis  vi  stadig 
erindrer  os  de  nævnte  skriftsteder,  vil  de  hjælpe  os  til  at 
forstå  „tegnene"  i  vor  tid. 

Men  lige  så  mørke  udsigterne  kan  synes,  så  har  de  også 
deres  lyse  side.  Den,  som  virkelig  vil  lytte,  vil  opdage,  at 
alle  advarslerne,  de  gamle  såvel  som  de  nye,  har  en  virk- 
ning, der  giver  grund  til  glæde.  Både  historien  og  skrifterne 
er  lige  så  fulde  af  løfter  og  beviser  på,  at  den,  der  omvender 
sig,  skal  leve,  som  de  er  fulde  af  advarsler  om,  at  den,  der 
ikke  omvender  sig,  skal  forgå. 

På  Adams  tid,  „kaldte  Gud  Herren  på  menneskene  overalt 
ved  den  Helligånd  og  befalede  dem  af  omvende  sig. 
Og  så  mange,  som  troede  på  Sønnen  og  omvendte  sig  fra 
deres  synder,  skulle  blive  frelst; ..."  (Moses 5:14-15.  Frem- 
hævelsen tilføjet). 

En  alvorlig  lektie  fra  den  gamle  verden  er  blevet  illustreret 
i  kontrasten  mellem  Enoks  Zions  skæbne  og  den  skæbne, 
som  blev  de  ugudeliges  lod  ved  syndfloden. 


På  Enoks  tid  „udgik  der  en  forbandelse  over  alle  folk,  der 
stred  mod  Gud. 

Og  fra  den  tid  var  der  krige  og  blodsudgydelser  blandt  dem, 
men  Herren  kom  og  boede  hos  sit  folk,  og  de  levede  i  ret- 
færdighed. 
Så  stor  var  Herrens  herlighed,  som  hvilede  over  hans  folk, 

Og  Herren  kaldte  sit  folk  Zion,  fordi  de  var  af  ét  hjerte  og 
ét  sind  og  levede  i  retfærdighed  . . . 
...  Og  se,  Zion  blev  efter  en  tids  forløb  optaget  til  himlen 
..."  (Moses  7:15-18,21). 

Den  samme  kontrast  kan  ses  mellem  det  strålende  sam- 
fund, som  de  retskafne  nephiter  havde  opbygget  i  de  to 
århundreder  efter  den  opstandne  Herres  gerning  blandt 
dem,  og  deres  endelige  udryddelse. 
Om  dem  er  det  skrevet: 

„Og  i  det  seksogtredivte  år  blev  alle  mennesker  i  hele  lan- 
det, både  nephiter  og  lamaniter,  omvendt  til  Herren,  og 
der  var  ingen  strid  og  uenighed  mellem  dem,  og  alle  hand- 
lede retskaffent  med  hinanden. 

Og  der  fandtes  ingen  strid  i  landet,  fordi  Guds  kærlighed 
boede  i  folkets  hjerte. 

...  og  der  kunne  i  sandhed  ikke  findes  noget  lykkeligere 
folk  blandt  alle  de  folk,  der  var  blevet  skabt  ved  Guds  hånd" 
(4.  Nephi  2:15-16). 

Vi  kommer  nu  til  de  løfter,  Herren  har  givet  os  i  denne  sid- 
ste forvaltning: 

For  så  længe  siden  som  550  år  f.  Kr.,  blev  Nephi  i  et  syn 
om  vor  tid  af  profetiens  Ånd  bevæget  til  at  sige: 
„Og  det  skal  ske,  at  Gud  Herren  skal  begynde  sit  værk 
blandt  alle  slægter,  stammer,  tungemål  og  folk  for  at  tilve- 
jebringe sit  folks  genoprettelse  på  jorden. 
Og  Gud  Herren  skal  dømme  de  fattige  med  retfærdighed 
og  straffe  med  ret  og  billighed  for  jordens  sagtmodiges 
skyld.  Og  han  skal  slå  jorden  med  sin  munds  ris,  og  med 
sine  læbers  ånde  skal  han  dræbe  de  ugudelige. 
Thi  den  tid  kommer  snart,  da  Gud  Herren  skal  drage  et  stort 
skel  mellem  folket;  og  de  ugudelige  vil  han  udrydde,  men 


han  vil  spare  sit  folk,  ja,  selvom  det  bliver  så,  at  han  må 
udrydde  de  ugudelige  ved  ild."  (2.  Nephi  30:8-10;  fremhæ- 
velse tilføjet). 

Da  de  hellige  var  ved  at  blive  drevet  ud  af  Jackson  County 
i  Missouri,  gav  Herren  profeten  Joseph  Smith  en  trøstende 
åbenbaring,  i  hvilken  han  sagde: 

„Jeg  har  svoret  ...  at  jeg  vil  lade  mit  fortørnelsens  sværd 
falde  til  forsvar  for  mit  folk;  og  det  skal  ske,  ligesom  jeg 
har  sagt. 

Min  vrede  skal  snart  udgydes  uden  måde  over  alle  nationer, 
og  dette  skal  jeg  gøre,  når  deres  ugudeligheds  bæger  er 
fuldt. 

Og  på  den  dag  skal  alle,  som  findes  på  vagttårnet,  eller 
med  andre  ord  hele  mit  Israel,  frelses. 
Lad  derfor  jeres  hjerte  være  trøstet  for  Zions  skyld.  Thi  alt 
kød  er  i  mine  hænder.  Vær  stille  og  vid,  at  jeg  er  Gud. 
Zion  skal  ikke  flyttes  fra  sit  sted,  selvom  dets  børn  bliver 
spredt. 

De,  der  bliver  tilbage  og  er  rene  af  hjertet,  skal  vende  til- 
bage og  komme  til  deres  arv,  de  og  deres  børn,  med  fryde- 
sang og  evig  glæde  for  at  opbygge  Zions  øde  steder" 
(L&P.  101:10-12,16-18). 

Til  afslutning  vil  jeg  igen  citere  fra  Herrens  forord  til  Lære 
og  Pagter: 

„Sandelig  siger  jeg  jer,  o,  I  jordens  indbyggere:  Jeg,  Her- 
ren, vil  kundgøre  disse  ting  for  alt  kød. 
Thi  hos  mig  er  der  ikke  personsanseelse,  og  jeg  vil,  at  alle 
mennesker  skal  vide,  at  den  dag  snart  kommer  —  selve  ti- 
men er  endnu  ikke  kommet,  men  er  nær  forhånden  —  da 
fred  skal  borttages  fra  jorden,  og  djævelen  skal  have  magt 
over  sit  eget  rige. 

Men  Herren  vil  også  have  magt  over  sine  hellige  og  regere 
midt  iblandt  dem  ..."  (L&P.  1 :34-36;  fremhævelser  tilfø- 
jet). 
At  vi  alle  må  omvende  os  og  ikke  forgå,  beder  jeg  ydmygt. 


MORMONOPTEGNELSER 


Hverdagsoplevelser  i  efterlevelsen  af  evangeliet  og  kærlig- 
hed til  Herren  hører  til  enhver  sidste  dages  helligs  hver- 
dag. Del  de  oplevelser,  du  har  haft,  med  kirkens  andre 
medlemmer.  Noget,  som  har  styrket  dit  vidnesbyrd:  besva- 
rede bønner,  præstedømmets  velsignelser,  inspirationen 
gennem  kærlige  familier  og  venner  og  de  velsignelser,  der 
følger  med  at  arbejde  i  kirkens  hjælpeorganisationer.  Skriv 
sådanne  oplevelser  ned  og  send  dem  til  Jørgen  Ljung- 
strøm,  c/o  T.S.D.,  Vodroffsvej  7,  1900  København  V. 

Emne:  Omvendelse,  missionærtjeneste, 
barmhjertighedstjeneste 


En  kvinde,  et  sengetæppe  og  en  fødselsdag 

AF  GAY  GALT 

Det  regnede  koldt  og  væmmeligt.  Min  14-årige  datter,  Holly, 
skulle  til  tandlægen  i  en  by,  der  ligger  13  km  borte. 
„Lad  os  komme  afsted",  skyndte  jeg  på  hende  med  en 
stemme,  der  dirrede  af  utålmodighed.  „Jeg  må  hurtigt  til- 
bage." Jeg  havde  så  meget  at  gøre. 
Ventetiden  hos  tandlægen  var  længere  end  sædvanligt,  og 
det  var  blevet  middag,  før  Holly  var  færdig.  Vi  var  begge 
sultne,  så  vi  standsede  op  ved  en  restaurant  for  at  nappe  os 
lidt  frokost.  Og  så  gik  det  hjemad. 

Pludselig  dukkede  en  ældre  mands  skikkelse  op  ved  vej- 
kanten. Han  stod  så  hjælpeløs  med  en  gammel,  gennem- 
blødt filthat  på  hovedet  og  lænede  sig  til  sin  stok,  som 
han  holdt  i  den  ene  hånd,  mens  han  på  den  venstre  bøjede 
arm  bar  en  opblødt  pose  med  købmandsvarer.  Et  par  brød 
stak  ovenud.  Han  stod  lænet  forover  og  forsøgte  tappert  at 
beskytte  sine  varer  og  komme  over  den  brede  vej,  der  nu 
var  fuld  af  både  rivende  vandstrømme  og  stærk  trafik. 
I  det  øjeblik  syntes  Helligånden  at  fylde  mit  hjerte  med  var- 
me og  følsomhed;  det  var  ligesom  om  den  stille,  sagte 
stemme  inden  i  mig  sagde:  „Tag  min  søn  op  og  kør  ham 
hjem." 

Min  første  tanke  var  at  stritte  imod  og  sige:  „Jeg  tager  ald- 
rig fremmede  op,  og  jeg  er  bange  for  at  gøre  det."  Men 

indskydelsen  kom  igen,  så  jeg  kørte  ind  til  siden  og  stand- 
sede. Jeg  fik  vinden  og  regnen  i  ansigtet,  da  jeg  rullede  vin- 
duet ned  og  sagde:  „Skal  De  langt?" 
Han  svarede:  „Jeg  må  bare  se  at  komme  over  vejen.  Jeg 
bor  kun  nogle  få  blokke  borte." 

Jeg  smilede  og  sagde:  „Så  skynd  Dem  bare  at  komme  ind." 
Det  gjorde  han,  synlig  lettet.  På  det  tidspunkt  var  der  en 
utålmodig  kø  bag  mig,  og  man  begyndte  at  tude  i  hornet. 
Jeg  sad  dér  et  øjeblik  helt  hjælpeløs  og  spekulerede  på,  om 
jeg  mon  nogensinde  ville  komme  over  på  den  anden  side 
af  vejen,  så  jeg  kunne  køre  ham  i  den  rigtige  retning.  Det 
lyder  helt  utroligt,  at  flere  biler  standsede  og  vinkede  til 
mig,  at  jeg  kunne  køre  ind  foran  dem.  Da  vi  drejede  af  fra 
hovedvejen  henimod  mandens  hjem,  sagde  han:  „Mange 
tak  skal  De  have.  Det  var  pænt  af  Dem!  Min  kone  faldt  og 
brækkede  hoften  sidste  år,  og  jeg  skulle  netop  til  at  hente 
hende  hjem  fra  hospitalet  for  flere  uger  siden,  da  hun  gled 
igen  og  brækkede  den  anden  hofte.  Nu  er  vi  lige  flyttet  ind 
i  huset  her,  og  jeg  må  gøre  alt  arbejdet  i  huset  foruden  at 
passe  hende." 

Da  han  var  ved  at  forlade  vognen,  vendte  han  sig  og  sagde 
stille,  næsten  lidt  flovt:  „Det  ville  glæde  os  meget,  hvis  De 
ville  besøge  os.  Vi  kan  godt  lide  at  have  fremmede." 
Jeg  fik  med  ét  en  stærk  følelse  af,  at  de  var  ensomme,  og 
at  han  længtes  efter  kontakt  med  et  andet  menneske,  én, 
der  kunne  opmuntre  hans  sengeliggende  hustru.  Pludselig 
kom  Helligåndens  varme  igen;  jeg  følte  mig  i  harmoni  med 
en  eller  anden  magt,  jeg  aldrig  før  havde  kendt,  idet  jeg 
begyndte  at  få  visse  indtryk  af  dette  par.  Ord  kan  ikke  be- 
skrive det,  jeg  følte,  da  Helligånden  fyldte  mig  og  indgav 
mig  tanker  om,  hvad  jeg  skulle  gøre.  Tavse  kom  vi  til  vores 
egen  bydel,  og  jeg  kørte  til  købmandsforretningen  og  købte 
nogle  få  ting.  Da  vi  kom  hjem,  sagde  jeg:  „Holly,  har  du 
lyst  til  sammen  med  mig  at  knæle  og  bede?"  Hun  nikkede, 
og  uden  betænkning  faldt  vi  på  knæ  og  bad  Herren  om 
vejledning  i  denne  mærkelige  opgave,  fordi  jeg  så  nødigt 
ville  gøre  noget  forkert.  Jeg  har  været  med  til  at  pakke  jule- 
kurve og  hjælpe  trængende  familier  før,  men  de  ting,  jeg 
valgte  til  dette  par,  var  noget,  man  ikke  almindeligvis  giver 
folk,  man  ikke  kender.  Der  var  f.  eks.  et  sengetæppe,  en 
buket  blomster,  en  elektrisk  pære  og  en  lille  natpære,  me- 
dicin til  at  linde  for  brystet  og  lidt  hostesaft,  en  vaskebalje 
af  plastic,  ugeblade  og  en  uges  forbrug  af  købmandsvarer, 
meget  omhyggeligt  udvalgt  —  der  var  nogle  stykker  kød, 
men  det  meste  var  specielle  ting,  som  jeg  tog  fra  mine  egne 
køkkenskabe. 

Da  jeg  kom  ned  med  et  sengetæppe  i  livlige  farver,  blev 
Holly  noget  skeptisk.  „Et  sengetæppe!  Mor,  det  er  da  din 
spøg?"  Men  jeg  følte  mig  tilskyndet  til  at  tage  det,  og  vi 
tog  det  med.  Da  vi  syntes,  at  vi  havde  samlet  alt,  hvad  vi 
behøvede,  knælede  vi  påny  og  bad  Herren  føre  os  sikkert 
tilbage  til  det  rigtige  hus  og  at  vejlede  os  i  det,  vi  havde 
indladt  os  på. 

Uden  for  parrets  hus  tøvede  vi  et  øjeblik,  og  jeg  foreslog 
Holly,  at  vi  skulle  lade  tingene  blive  i  bilen,  indtil  vi  havde 


Gay  Galt,  husmoder,  er  p.  t.  U.  P.  præsident  i  Modesto  3.  ward  i  Modesto 
California  stav. 


set  forholdene  an.  Jeg  følte  mig  usikker  og  bange.  Jeg 
bankede  på  døren,  og  den  sødeste  stemme,  jeg  nogensinde 
har  hørt,  besvarede  min  banken.  „Må  jeg  have  lov  til  at 
spørge,  hvem  det  er?" 

Jeg  svarede:  „Vær  ikke  bange.  Jeg  er  den  kvinde,  som  kør- 
te Deres  mand  hjem  for  lidt  siden." 

Hun  bad  os  komme  indenfor,  og  vi  gik  lige  ind  i  hendes  so- 
veværelse. Dér  i  sengen  lå  en  sød,  lille  dame,  med  ansigtet 
mærket  af  stærke  lidelser,  og  jeg  forstod,  at  hun  ikke  var 
fremmed  for  smerter.  Jeg  smilede  og  forkarede  formålet 
med  vort  besøg.  „Efter  at  vi  havde  kørt  Deres  mand  hjem, 
følte  jeg  mig  stærkt  tilskyndet  til  at  købe  noget,  som  De 
måtte  mangle",  fortalte  jeg  hende.  Hun  syntes  at  forstå,  så 
jeg  fortsatte:  „Jeg  følte  meget  tydeligt,  at  de  trængte  til  et 
sengetæppe,  det  stod  faktisk  øverst  på  min  liste."  Holly 
kom  ind  med  tingene  fra  bilen,  og  da  jeg  gav  hende  senge- 
tæppet, gjorde  hun  store  øjne  af  glæde  og  overraskelse. 
„Åh",  udbrød  hun.  „Jeg  er  så  træt  af  at  ligge  her  uden  et 
muntert  sengetæppe,  og  jeg  har  bedt  og  bedt  for  at  få  et." 
Holly  kom  med  blomsterne,  og  det  søde  væsen  dækkede 
ansigtet  med  hænderne,  men  kikkede  ud  mellem  fingrene, 
da  vi  gav  hende  de  forskellige  ting.  Hendes  mand,  som 
havde  været  udenfor,  kom  ind,  og  den  næste  halve  time  var 
som  at  overraske  børn  med  en  uventet  Jul.  Vi  så  glade  til, 
da  han  tog  natpæren  op  og  sagde:  „Den  er  til  mig!  Nu  kan 
jeg  se  at  gå  ud  i  badeværelset  om  natten." 
„Men,  kære,  jeg  har  da  også  brug  for  lys",  sagde  hun.  „Jeg 
kan  ikke  engang  læse." 

„Jo,  det  kan  De  bestemt!"  Jeg  var  lige  ved  at  eksplodere. 
Og  jeg  viste  hende  den  elektriske  pære  og  ugebladene. 
Senere  forklarede  hun  mig,  at  på  grund  af  at  de  var  flyttet, 
var  checken  med  deres  pension  gået  tabt  med  posten,  og 
at  de  nu  manglede  én  uges  hjælp,  indtil  en  anden  kunne  nå 
frem.  Konen  fortalte,  at  hun  havde  følt,  at  en  forkølelse  var 
i  anmarch,  og  at  hendes  mand  havde  glemt  at  købe  den 
medicin,  hun  trængte  til.  Hun  fortalte  også,  at  det  gjorde 
ondt  i  hofterne,  når  hun  hostede.  Det  så  ud  til,  at  hver 
eneste  ting,  vi  havde  købt,  ikke  blot  var  noget,  de  havde 
brug  for,  men  også  lige  netop  det,  de  trængte  til. 
TUsidst  spurgte  hun,  om  vi  hørte  til  nogen  kirke.  Holly  og 
jeg  smilede,  glade  for  at  vi  her  fik  vores  første  lejlighed  til 
at  stille  de  gyldne  spørgsmål.  „Kender  De  noget  til  Mormon- 
kirken?" Det  gjorde  de  ikke.  Vi  fortalte  dem,  at  vi  lige  var 
blevet  omvendt,  og  forklarede,  hvordan  evangeliet  var  ble- 
vet gengivet.  Jeg  sagde  også,  at  jeg  havde  søgt  det  sande 
evangelium  i  48  år,  og  at  vi  lærte  mere  om  det  hver  eneste 
dag.  Vi  spurgte,  om  vi  måtte  sende  missionærerne  ud  for 
at  give  dem  evangeliet  og  dele  Herrens  frelsesplan  med 
dem,  og  de  svarede  at,  de  ville  sætte  pris  på  det. 
Før  vi  forlod  dem,  vendte  konen  sig  til  sin  mand,  og  ven- 
ligt skændende  på  ham,  sagde  hun:  „Du  har  fortalt  dem 
det!"  Han  svarede  hurtigt:  „Nej,  det  har  jeg  ikke."  Hun  sag- 
de igen:  „Du  har  fortalt  dem  det!"  Og  igen  svarede  han  be- 
stemt: „Nej,  det  har  jeg  ikke."  Forbavset  spurgte  jeg:  „For- 
talt os  hvad?" 

Med  tårer  i  øjnene  rakte  hun  hånden  om  bag  sengen  og  tog 
et  regn-stænket  kort  frem.  Idet  hun  rakte  mig  det,  sagde 
hun  med  halvkvalt  stemme:  „Det  er  min  fødselsdag  idag!" 


Jesus: 

Hvem  er  dog  han? 


Han  er  Guds  Søn.  Hvad  har  han  tilfælles  med  os, 
dødelige  som  vi  er?  .  .  .  hans  evne  til  spontan 
glæde,  hans  behov  for  at  hede,  hans  ønske  om  at 
elske  og  blive  elsket  .  .  . 


AF  JOHN  F.  HEIDENREICH 


Emne:  Jesus  Kristus,  Jesu  Kristi  personlige  egenskaber 


„  . . .  da  førte  man  til  ham  en  mand,  som  var  stum  og  besat' 
(Matt.  9:32). 


I  begyndelsen  af  Frelserens  tjenestegerning  sejlede  han 
sammen  med  sine  disciple  over  Genesaret-søen.  Mens  Me- 
steren hvilede  sig  og  sov,  brød  en  voldsom  storm  pludselig 
løs.  Det  lille  skib  blev  kastet  hid  og  did,  mens  søerne  slog 
ind  over  dækket.  Til  trods  for  nogle  af  disciplenes  gode  sø- 
mandsskab, frygtede  de,  at  de  skulle  miste  livet,  vækkede 
Mesteren  og  tiggede  ham  om  hjælp.  Han  rejste  sig,  truede 
ad  storm  og  sø,  og  der  blev  stille. 

Forbløffede  over  en  sådan  magt  spurgte  hans  ledsagere 
undrende:  „Hvem  er  dog  han?"  Næsten  2000  år  senere 
stiller  vi  stadig  det  samme  spørgsmål.  Men  ved  hjælp  af 
skrifterne  er  vi  kommet  til  at  kende  Jesus  som  en  varm- 
hjertet, menneskelig  skikkelse,  der  forstår  de  pres,  vi  er 
underlagt,  fordi  han  fultud  oplevede  vor  menneskelighed. 
Han  havde  „ . . .  medlidenhed  med  vore  skrøbeligheder . . . 
(og)  har  været  fristet  i  alle  ting  ligesom  vi,  dog  uden  synd." 
(Hebr.  4:15). 

Trods  skrifternes  belæringer  har  meningerne  med  hensyn 
til  Kristi  identitet  varieret  meget.  For  den  hedenske  verden 
i  det  første  århundrede  var  han  overhovedet  ikke  et  men- 
neske men  en  gud,  midlertidigt  forklædt  som  menneske.  I 


den  senere  tid  —  og  især  i  vore  dage  —  har  humanismen 
slet  ikke  betragtet  ham  som  Gud  men  som  en  fremragende 
lærer,  en  leder,  men  ikke  som  en  frelser.  Disse  to  kætterske 
betragtninger  fornægter  Kristi  væsentlige  natur. 
Vi  i  Jesu  Kristi  Kirke  af  Sidste  Dages  Hellige  vidner  både 
om  Jesu  menneskelighed  og  om  hans  guddommelighed. 
Han  er  bogstaveligt  Guds  enbårne  Søn  i  kødet.  Kristi  væ- 
sen er  som  en  frakke,  der  er  vævet  i  de  to  farver  —  ingen 
af  trådene  i  de  to  farver  kan  fjernes  uden  at  man  ødelæg- 
ger hele  frakken.  Men  her  vil  vi  i  særlig  grad  holde  os  til 
de  egenskaber,  hvormed  Jesus  under  sin  jordiske  mission 
var  „ligesom  vi  er". 

En  af  Mesterens  mest  fortræffelige  egenskaber  var  hans 
spontane  glæde  og  hans  evne  til  at  inspirere  andre  til  at 
opleve  glæde  og  tro.  Efter  at  have  bedt  sine  disciple  elske 
hverandre,  forklarede  Jesus: 

„Dette  har  jeg  sagt  til  jer,  for  at  min  glæde  skal  være  i  jer, 
og  jeres  glæde  kan  blive  fuldkommen."  (Johs.  15:11)  Og  i 
sin  betagende  bøn  til  Faderen,  opsummerede  han  sin  hele 
mission  i  én  værdifuld  sætning:  „ . . .  dette  taler  jeg,  medens 
jeg  er  i  verden,  for  at  de  fuldt  ud  må  have  min  glæde  i  sig" 
(Johs.  17:13). 

Ved  en  anden  lejlighed  „glædede  Jesus  sig  i  Ånden"  over 
de  hjemvendte  halvfjerds,  som  „med  glæde"  rapporterede 
deres  missions  store  succes.  Skønt  han  fuldtud  delte  deres 
glæde,  advarede  han  dem  mod  at  de  havde  magt  til  at  ud- 
drive Satan;  snarere  burde  de  glæde  sig  over,  at  deres 
navne  var  „indskrevet  i  Himmelen"  (Lukas  10:17-21). 
Jesus  gir  udtryk  for  en  anden  side  af  glæde,  da  apostlene 
begyndte  at  mærke  ildevarslende  tegn  på,  at  Mesterens 
død  nærmede  sig.  Han  sagde  til  dem,  at  efter  at  sorgen 
havde  fortaget  sig,  „  . . .  skal  jeg  se  jer  igen,  og  da  skal  je- 
res hjerte  glædes,  og  ingen  skal  tage  jeres  glæde  fra  jer" 
(Johs.  16:22). 

Jesus  sammenlignede  sine  lidelser  med  en  kvinde  i  veer; 
så  snart  hun  har  født  sit  barn,  glemmer  hun  smerterne  „af 
glæde  over,  at  et  menneske  er  født  til  verden"  (Johs.  16:21). 
Hvor  er  det  sandt,  at  fornøjelser  kan  fås  for  penge,  men 
glædens  pris  er  smerte. 

Et  andet  menneskeligt  karaktertræk,  som  Jesus  havde  i 
usædvanlig  grad,  var  hans  store  tillid  til  mennesker.  At  han 
udsendte  de  halvfjerds  viste  hans  tro  på  almindelige  men- 
nesker, og  han  nærede  og  opmuntrede  ustandselig  troen 
hos  sine  disciple.  Historier  om,  hvordan  han  roste  folk,  for 
at  have  tro  til  at  blive  helbredte,  findes  nedskrevet  i  Matt. 
9:22;  15:28;  Mark  10:52;  Luk.  7:50, 17:19. 


„Og  hele  byen  var  forsamlet 
(Markus  1:33-34) 


Og  han  helbredte  mange 

Da  Marta  irettesatte  Maria,  fordi  hun  lyttede  til  Jesus,  iste- 
det  for  at  hjælpe  hende  med  middagsmaden,  udrettede 
Jesu  milde  bebrejdelse  øjensynligt  vidundere  med  hen- 
syn til  Martas  åndelige  udvikling.  Hvor  vi  igen  møder  disse 
søstre  ved  deres  broders  død,  er  Marta  den  åndelige  helt- 
inde på  grund  af  sin  tro.  Hun  møder  Jesus  på  vejen  og 
siger: 

„Herre!  havde  du  været  her,  var  min  broder  ikke  død.  Men 
selv  nu  ved  jeg,  at  alt,  hvad  du  beder  Gud  om,  vil  Gud  give 
dig."  (Johs.  11:21-22). 

Det  ser  ud,  som  om  Martas  tro,  opmuntret  af  Jesus,  var 
forudsætningen  for  miraklet  med,  at  livet  blev  givet  tilbage 
til  Lazarus. 

Et  af  de  vigtigste  punkter,  hvori  Jesus  viste  sin  menneske- 
lighed, var  i  sit  behov  for  bøn.  Atter  og  atter  trak  han  sig 
tilbage  fra  mængdens  konstante  larmen  for  at  søge  for- 
nyelse i  lindringen  ved  bøn  i  ensomhed.  Han  begyndte  sin 
gerning  med  en  fyrretyve  dages  faste  og  bøn  i  Judæas  vild- 
somme ørken,  og  de  sidste  ord,  han  udtalte  i  jordelivet,  var 
henvendt  til  hans  Fader:  „Fader!  i  dine  hænder  betror  jeg 
min  ånd"  (Lukas  23:46). 

Da  han  lærte  sine  disciple  at  bede,  må  vi  formode,  at  han 
selv  var  det  eksempel,  som  de  skulle  følge,  og  at  de  instruk- 
tioner, han  gav,  havde  rod  i  hans  egne  bønner. 
„Men  når  I  beder,  må  I  ikke  lade  munden  løbe  ..."  (Matt. 
6:7). 

„Gå  ind  i  dit  kammer  og  luk  din  dør  og  bed  til  din  Fader, 
som  er  i  det  skjulte,  og  din  Fader  . . .  skal  betale  dig." 
(Matt.  6:6) 

„Våg  og  bed,  for  at  I  ikke  skal  falde  i  fristelse!  Ånden  er 
villig,  men  kødet  er  skrøbeligt"  (Matt.  26:41). 
„Tilgiv,  hvis  I  har  noget  imod  nogen,  for  at  jeres  Fader  . . . 
kan  tilgive  jer"  (Mark.  11:25). 

„De  skulle  altid  bede  og  ikke  blive  trætte"  (Lukas  18:1). 
Og  måske  endnu  mere  betegnende:  „Bed,  så  skal  I  få,  for  at 
jeres  glæde  må  blive  fuldkommen"  (Johs.  16:24). 
Men  det  ene  område,  hvor  vi  mere  end  noget  andet  ligner 
Jesus,  er  vores  almindelige  behov  for  at  elske  og  blive 
elsket.  Også  her  finder  vi  både  ved  hans  eksempel  og  gen- 
nem hans  mange  belæringer  om  emnet,  at  det  centrale  i 
hans  budskab  er  kærlighed  til  Gud  og  til  mennesker,  det 
ene  kan  ikke  eksistere  uden  det  andet,  og  at  han  i  sin  livs- 
førelse var  et  eksempel  på  begge  dele. 
Jesus,  som  tilgav  angrende  syndere  med  uendelig  barm- 
hjertighed, forbinder  kærlighed  med  tilgivelse:  den, 

hvem  kun  lidt  forlades,  elsker  kun  lidt"  (Lukas  7:47). 
„Hvis  I  elsker  mig,  så  hold  mine  befalinger!"  (Johs.  14:15). 
Jesus,  som  adlød  sin  Faders  ønske,  endda  så  vidt,  at  han 
lod  sig  korsfæste,  viste  derved  sin  fuldkomne  kærlighed. 
Han  rådede  os  ud  fra  sine  egne  erfaringer:  „Elsk  jeres  fjen- 
der, velsign  dem,  som  forbander  jer,  gør  godt  imod  dem, 
der  hader  jer  ...  så  I  må  vorde  jeres  himmelske  Faderes 
børn  ...  så  vær  da  I  fuldkomne,  som  jeres  himmelske  Fa- 
der er  fulkommen"  (Matt.  5:44-45,  48). 
„Da"  er  nøgleordet  i  dette  sidste  skriftsted,  en  opsumme- 
ring, der  antyder  en  forudgående  historie.  Hvad  er  det  for 
en  forudgående  historie?  Hvis  vi  omhyggeligt  vil  studere 
disse  vers,  vil  vi  klart  se,  at  kærlighed,  endog  det  at  elske 


sine  fjender,  er  vejen  til  fuldkommenhed.  Kristus  demon- 
strerede denne  egenskab  ved  sin  kærlige  omsorg  for  alle 
mennesker,  endda  så  vidt  som  til  at  tilgive  dem,  der  kors- 
fæstede ham. 

Kærlighed  var  for  Jesus  en  dynamisk  kraft,  en  vigtig  faktor 
i  omvendelsen,  hvilket  et  enkelt  tilfælde  vil  illustrere.  Peter 
havde  været  sammen  med  Jesus  i  tre  år,  og  han  havde 
båret  vidnesbyrd  om  hans  guddommelighed  på  et  tids- 
punkt, hvor  mange  disciple  faldt  fra.  Han  svigtede  Kristus 
og  fornægtede  ham,  men  kærlighed  giver  stadig  den  bedste 
høst  af  glæde.  Dette  vidste  Frelseren,  da  han  spurgte  Peter: 
„Elsker  du  mig?"  (Johs.  21:17). 

Selv  om  det  sårede  Peter  at  få  stillet  det  spørgsmål  tre 
gange,  så  vidste  Jesus,  at  hvis  Peter  virkelig  elskede  ham, 
så  ville  han  blive  omvendt  og  have  kraft  til  at  omvende 
andre. 

Der  er  intet  punkt,  hvor  Jesus  beviste  sin  menneskelighed 
mere  end  i  sine  lidelser  og  død.  Han  stod  som  et  mandfolk 
foran  Pilatus.  Det  smukkeste  eksempel  på  manddom,  som 
Gud  nogensinde  havde  sat  på  jorden.  I  sit  livs  sidste  timer 
fik  han  tid  til  at  sørge  for  sin  moder,  trøste  en  døende  rø- 
ver og  give  ham  et  tilsagn,  bede  Gud  tilgive  dem,  der  pinte 
ham. 

En  af  hans  plageånder  sagde:  „Andre  har  han  frelst,  sig 
selv  kan  han  ikke  frelse"  (Matt.  27:42).  Og  aldrig  var  san- 
dere ord  udtalt.  Ingen  kan  spare  sig  selv  og  frelse  andre. 
Jesus  sagde:  „Den,  som  har  bjærget  sit  liv,  skal  miste  det; 
og  den,  som  har  mistet  sit  liv  for  min  skyld,  skal  bjærge  det" 
(Matt.  10:39). 

Den  store  forløsning  er  af  så  afgørende  betydning  for  den 
menneskelige  familie,  at  enhver  tanke,  enhver  handling, 
tænkt  og  udført  af  en  hvilken  som  helst  menneskelig  skab- 
ning, som  nogensinde  har  levet  på  denne  jord  i  tidligere  ti- 
der, som  nu  lever,  og  dem,  som  senere  skal  komme  her,  er 
med  i  den.  Højden  og  dybden  i  det,  som  Kristus  har  gjort 
for  os  i  sit  soningsværk,  er  kun  kendt  fuldtud  af  Gud.  Hvis 
vi  kan  forstå  frelsesplanen,  sådan  som  den  forkyndes  os 
af  Guds  profeter,  så  er  det  alt,  hvad  vi  behøver  at  vide,  og 
det  er  den  vigtigste  af  alle  menneskelige  kundskaber. 
Uden  vor  Frelsers  menneskelighed  og  guddommelighed 
kunne  hans  forløsning  aldrig  være  sket.  Hvor  taknemmelige 
burde  vi  ikke  være  for  at  være  blevet  bragt  ud  af  mørket  og 
ind  i  hans  kærligheds  og  tilgivelses  vidunderlige  lys  og  for 
det  løfte,  vi  har  fået  om  evigt  liv. 

Gennem  vor  lydighed  mod  hans  befalinger  vil  enhver  magt, 
enhver  fuldkommenhed  og  enhver  glæde,  som  Gud  er  i 
besiddelse  af,  blive  givet  os. 

Herren  har  lovet:  „Den,  der  modtager  mig,  modtager  min 
Fader,  og  den,  som  modtager  min  Fader,  modtager  min  Fa- 
ders rige.  Derfor  skal  alt  det,  som  min  Fader  har,  gives 
ham"  (L&P.  84:37-38). 


John  F.  Heidenreich  er  pensioneret  seminar-lærer;  underviser  nu  i  søndags- 
skolen og  virker  som  hjemmelærer  i  12.  ward  i  Mesa  Arizona  stav. 

Statistisk 

årsrapport 

1974 


Udarbejdet  af  Det  præsiderende 
Biskopråds  kontor 


Samlet 

År 

Antal  stave 

Antal  missioner 

medlemstal 

1963 

389 

73 

2117  451 

1964 

400 

75 

2  234  916 

1965 

414 

74 

2  395  932 

1966 

425 

75 

2  480  899 

1967 

448 

79 

2  614  340 

1968 

473 

83 

2  684  073 

1969 

496 

88 

2  807  456 

1970 

537 

94 

2  930  810 

1971 

562 

98 

3  090  953 

1972 

592 

101 

3  227  790 

1973 

630 

108 

3  321  556 

1974 

675 

113 

3  385  909 

Til  oplysning  for  kirkens  medlemmer: 
Det  første  Præsidentskab  har  udsendt 
denne  statistiske  rapport  om  kirkens 
medlemstal  ved  udgangen  af  1974: 

Kirkelige  enheder 

Antallet  af  stave  i  Zion  ved 

ugangen  af  1974    675 

Antal  wards    4.756 

Antal  uafhængige  grene  i 

stave     1.195 

Antal  ward  og  uafhængige 

grene  i  stave  ved 

udgangen  af  1974 5.951 

Antal  grene  i  missioner  ved 

årets  udgang 1.822 

Antal  fuldtidsmissioner  ved 

årets  slutning 113 

Antal  medlemmer  af  kirken 
den  31.  december  1974 

I  stavene     2.960.143 

I  missionerne 425.766 

Samlet  medlemstal    3.385.909 

Kirkelig  fremgang  i  1974 

Børn  velsignet  i  stave  og 

missioner     72.717 

Registrerede  børn     

Døbte  i  stave  og  missioner  47.234 
Omvendte  døbte  i  stave  og 

missioner     69.018 

Samfundsstatistik 

(baseret  på  1974-oplysninger 

fra  stave  og  missioner) 

Fødselsrate  per  tusinde   ..  26,11 

Antal  gifte  per  tusinde     . .  14,29 

Dødsrate  per  tusinde 4,50 


Genealogisk  Selskab 

Navne  klargjort  i  1974  til 
tempelordinanser  2.704.905 

Genealogiske  optegnelser  mikrofilmet 
i  27  lande  i  løbet  af  året,  forøgede  an- 
tallet af  100-fods  mikrofilmspoler  til 
rådighed  for  kirken  til  836.952,  svaren- 
de til  flere  end  3.992.911  trykte  bøger, 
hver  med  300  sider. 


Præstedømmet 

Medlemmer,  der  den 

31.  december  1974  havde 

Det  aronske  Præstedømme 

Diakoner • 140.185 

Lærere     107.277 

Præster    170.867 

lait  i  Det  aronske 

Præstedømme     418.329 

Medlemmer,  der  den 

31.  december  1974  havde 

Det  melkisedekske  Præstedømme 

Ældster    292.873 

Halvfjerdser     25.184 

Højpræster 104.919 

lait  i  Det  melkisedekske 

Præstedømme     422.976 

lait  i  Det  aronske  og  Det 

melkisedekske 

Præstedømme     841 .305 

(en  forøgelse  i  året  1974 

på  29.357) 

Kirkelige  organisationer 
(indskrevne  medlemmer) 

Hjælpeforeningen 861.272 

Søndagsskolen   3.101.281 

Det  aronske  Præstedømme  — 

Unge  Mænd    180.912 

Unge  Kvinder 178.307 

Primary     468.790 

Det  melkisedekske 

Præstedømmes  GIF 650.000 


Velfærdsplanen 

Antal  personer  hjulpet  i 

løbet  af  året  109.212 

Antal  personer  anbragt  i 

lønnet  arbejde    17.346 

Arbejdsdage  givet  til 

Velfærdsplanen      139.418 

Materiel-arbejdsdage  givet 

til  Velfærdsplanen 4.102       Emne:  1974  statistik 


Templer 

Antal  endowments  udført  i 

1974  i  de  16  fungerende 

templer 

For  de  levende 

37.432 

For  de  døde  

2.535.518 

Samlet  antal  endowments 

2.572.950 

Kirkens  skolesystem 

lait  indskrevne  elever  i 

1974  i  kirkens  skoler, 

medregnet  Instituter  og 

Seminarer    

307.810 

Emne-  Mod.  latterliggørelse 


Jimmy  Drew,  skorstensfejer 


AF  THOMAS  J.  GRIFFITHS 
Illustreret  af  James  Christensen 


\i 


\ 


Jeg  vil  aldrig  glemme  en  lektie,  jeg 
lærte  for  mange  år  siden  som  dreng  i 
det  lille  land,  Wales.  Min  familie  boede 
i  en  lille  mine-landsby,  hvor  kul  ikke 
blot  forskaffede  os  det  daglige  brød 
men  også  blev  brugt  til  at  fyre  med  på 
ildstedet  til  at  lave  mad  ved  og  for  at 
holde  os  varme  når  det  var  koldt  vejr. 
Der  blev  brugt  så  meget  kul,  at  skorste- 
nene ofte  blev  tilstoppet  med  sod,  som 
det  var  nødvendigt  at  få  fjernet,  og  det 
gjorde  skorstensfejeren. 
Der  boede  i  vores  landsby  en  løjerlig, 
lille  mand,  der  udførte  dette  simple  ar- 
bejde. Hans  udseende  virkede  fra- 
stødende. Hans  hænder  var  krogede 
og  knoklede,  og  skuldrene  var  hæng- 
te, som  om  han  bar  en  tung  byrde.  Men 
det  mærkeligste  ved  ham  var,  at  han 
aldrig  talte.  Den  eneste  lyd,  der  kom 
over  hans  læber  —  og  kun  de,  der 
kendte  ham  godt,  kunne  forstå  den  - 
var  hans  råb  „Skorstensfejeren,  skor- 
stensfejeren!" Denne  mand  hed  Jimmy 
Drew. 

Jimmy  gjorde  ikke  en  kat  fortræd.  Han 
gik  gennem  landsbyens  gader  med  sit 
bundt  af  koste  over  skulderen,  mens 
han  udstødte  sit  mærkelige  råb.  Hvis 
nogen  havde  brug  for  hans  tjeneste, 
fejede  han  skorstenen  ren  og  hældte 
soden  i  en  pose,  som  han  tog  med  sig. 
Hans  honorar  var  to  shillings,  og  det 
hele  foregik  i  tavshed,  for  Jimmy  var 
næsten  stum. 

Vi  drenge  i  landsbyen  gjorde  ofte  grin 
med  Jimmy.  Vi  fulgte  efter  ham  med 
hængende  skuldre  og  med  hænderne 
udstrakt  som  kløer  ligesom  Jimmys  og 
prøvede  at  efterligne  hans  mærkelige 
råb.  Tilsyneladende  havde  han  ikke  no- 
get imod  det.  Han  fortsatte  med  sit 
arbejde,  som  om  vi  ikke  var  der. 
En  dag  kom  Jimmy  hen  ad  vores  gade, 
og  som  sædvanlig  begyndte  vi  at  gøre 
grin  med  ham.  Men  tilfældigvis  kom 
min  fader  til  og  så,  hvad  vi  gjorde. 
Sædvanligvis  var  far  en  venlig  mand, 
men  nu  greb  han  mig  i  armen  og  førte 
mig  uden  videre  hjem.  Han  førte  mig 
til  det  store  udsigtsvindue,  hvorfra  vi 
kunne  se  dalen  nedenfor.  Han  pegede 
og  sagde  til  mig  med  strenghed  i  stem- 
men: „Søn,  kan  du  se  den  gamle  Prin- 
ce of  Wales-kulmine  dér?" 
Jo,  jeg  kunne  godt  se  den  gamle  kul- 
mine. For  den  havde  været  der,  så 
længe  jeg  kunne  huske  tilbage.  Byg- 


ningerne over  skakten  var  der  endnu, 
men  rust  og  almindeligt  forfald  havde 
sat  deres  tydelige  spor. 
Elevatorstolene,  der  bragte  kulminear- 
bejderne ned  i  skakten,  var  væk,  skak- 
ten selv  var  overdækket  med  svære 
brædder  og  indhegnet  med  et  tykt  ru- 
stent kabel.  Der  var  noget  ved  denne 
gamle  mine,  som  gjorde  mig  urolig,  når 
jeg  var  i  nærheden  af  den,  og  engang 
havde  vi  drenge  dirket  et  af  brædder- 
ne oven  på  skaktnedgangen  løs  og  la- 
det sten  falde  ned  i  det  store  sorte 
intet  nedenunder.  Det  syntes  at  vare  en 
evighed,  før  de  plaskede  ned  i  vandet 
dybt  dernede. 

„Jo,  far",  svarede  jeg,  „jeg  kan  godt 
se  den  gamle  Prince  of  Wales-mine." 
„Godt,  så  hør  godt  efter",  fortsatte 
han.  For  jeg  vil  gerne  have,  at  du  altid 
husker,  hvad  jeg  nu  fortæller  dig." 
Og  så  fortalte  han  med  ligefremme 
ord  denne  historie:  Da  han  var  en 
ganske  ung  mand,  var  Prince  of  Wales- 
minen dalens  stolthed.  Næsten  enhver 
familie  i  dalen  havde  en  eller  anden, 
som  arbejdede  dér.  Men  en  dag  skete 
der  en  eksplosion  dybt  nede  i  skakten, 
og  der  udbrød  ild  i  de  gange,  hvor  kul- 
lene blev  brudt.  Redningshold  prøvede 
at  komme  de  indespærrede  mænd  til 
hjælp,  men  hele  tiden  drev  ilden  dem 
tilbage.  I  et  sidste  desperat  forsøg  på 
at  redde  minen  beordrede  mineejerne 
vandet  fra  en  nærliggende  kanel  ledet 
ind  i  den  brændende  mine. 
184  mænd  og  drenge  var  fanget  der- 
nede i  jorden.  De,  der  ikke  brændte 
op  ved  eksplosion  og  ildebrande,  druk- 
nede i  vandet,  der  nu  fossede  ind. 
Hundreder  af  lansbyens  beboere  sam- 
ledes omkring  mineskakten  i  håb  om, 
at  nogle  blev  reddet.  Men  som  timer- 
ne gik,  forandredes  håbet  til  fortvivlel- 
se. De  redningshold,  der  blev  sendt 
ned,  kom  tilbage  med  alvorlige  an- 
sigter. 

„Ingen",  sagde  de,  „kan  have  overle- 
vet forholdene  dernede." 
Men  landsbyens  beboere  ventede  sta- 
dig, for  dernede  i  dybet  befandt  deres 
kære  sig,  og  de  ville  ikke  gå  hjem  uden 
dem. 

Det  var  først,  da  solen  havde  nået 
bjergtoppen,  og  de  første  skygger 
havde  lagt  sig  over  landsbyen,  at  det 
skete.  En  eller  anden  råbte  gevalt,  og 
så  så  man  to  hænder,  der  bevægede 


sig  op  ad  elevatorkablerne.  Ivrige  hæn- 
der raktes  ned  mod  manden,  der  klat- 
rede op  ad  stålkablerne.  Kødet  hang 
i  laser  fra  hænderne,  tøjet  var  næsten 
brændt  af  kroppen.  Forsigtigt  lagde  de 
ham  ned,  og  et  par  læger  gik  i  gang 
med  at  behandle  ham.  Han  var  døden 
nær,  men  det  mod,  der  havde  gjort  det 
muligt  for  ham  at  klatre  op  fra  minens 
mørke  til  lyset  ovenfor,  ville  også  føre 
ham  tilbage  til  livet.  Den  mand  var  Jim- 
my Drew. 

Alle  stillede  sig  selv  det  spørgsmål: 
„Hvordan  kunne  en  mand  overleve 
eksplosionen,  ilden  og  vandet  og  der- 
på klatre  de  hundreder  af  fod  op  ad  et 
stålkabel  og  overleve?" 
Det  spørgsmål  blev  aldrig  besvaret,  for 
Gud  havde  i  sin  barmhjertighed  tilluk- 
ket Jimmy  Drews  sind,  så  han  aldrig 
kunne  fortælle  om  sine  frygtelige  prø- 
velser. Jeg  husker  endnu,  hvordan  min 
far  lagde  armen  omkring  mig  og  tryk- 
kede mig  tæt  ind  til  sig,  og  hvordan 
vi<  græd  sammen. 

Jeg  har  aldrig  skammet  mig  over  de 
tårer,  for  selv  om  jeg  kun  var  en  dreng, 
stod  moralen  i  den  historie  helt  klar  for 
mig.  Fra  den  dag  og  til  nu  har  jeg,  hver 
gang  jeg  har  haft  lyst  til  at  gøre  nar  ad 
en  eller  anden,  som  har  været  ude  for 
en  ulykke,  eller  som  er  født  vanskabt, 
på  ny  stået  ved  det  store  vindue  i  den 
lille,  walisiske  lansby  og  set  ned  over 
dalen  med  Prince  of  Wales-kulminen 
og  tænkt  på  den  lille  skorstensfejer 
Jimmy  Drew. 

Emne:  Missionærarbejde 


Forflyttet  til  Carlton  vi  I  le 


AF  MARK  A.  SIMPKINS 


Jeg  var  chokeret  og  kunne  næppe  tro,  hvad  jeg  hørte, 
da  missionspræsidenten  sagde:  „Ældste,  vi  forflytter  dig 
til  Carltonville.  Du  skal  være  der  i  morgen  tidlig." 
Min  kammerat  og  jeg  havde  arbejdet  længe  og  hårdt  i  til- 
syneladende frugtesløs  søgen  efter  nogen,  der  var  inter- 
esseret i  evangeliet.  Da  jeg  var  kommet  til  min  missions 
syvende  måned,  var  min  entusiasme  ikke  længere  meget 
værd.  Og  så  traf  vi  Phyllis  Johnson,  en  charmerende  eng- 
lænderinde sidst  i  tredserne,  for  hvem  missionærlektierne 
var  en  nydelse.  Jo  mere  hun  lærte  des  mere  ønskede  hun 
at  lære.  Alting  syntes  at  være  som  det  skulle  være!  Ih,  hvor 
jeg  elskede  mit  missionærarbejde! 

Jeg  glædede  mig  til,  at  hun  skulle  døbes  —  det  var  min 
første  dåbshandling  —  næste  søndag.  Og  så  kom  missions- 
præsidenten  med  dette.  Da  jeg  forlod  hans  kontor,  havde 
jeg  mest  af  alt  lyst  til  at  græde  —  men  jeg  kunne  ikke. 
Og  da  jeg  så  tænkte  på  præsidentens  ofte  inspirende  ord, 
var  der  noget  inde  i  mig,  der  stille  hviskede  til  mig:  „Mark, 
det  er  ikke  ham,  der  har  gjort  dette  .  .  .  det  er  Herren,  der 
har  gjort  det". 

Min  nye  kammerat  i  Carltonville  havde  kun  været  dér  i  om- 
kring en  uge,  men  han  havde  en  liste  over  folk  i  byen,  som 
havde  fået  nogle  af  lektierne,  og  han  læste  den  højt  for 
mig.  Da  vi  knælede  i  bøn,  følte  vi  begge,  at  en  særlig  ånd 
havde  været  med  os  i  vore  forflyttelser.  Mens  han  læste 
listen  med  tolv  navne,  var  der  ét  navn,  der  syntes  at  bræn- 
de sig  fast  i  mit  hjerte:  Marshall! 

Den  snævre  sti  til  Marshalls  hjem  var  vanskelig  at  følge, 
for  den  gik  gennem  tætte  buskadser,  og  det  styrtede  ned, 
men  da  vi  kom  dertil,  var  der  lys  i  vinduet.  Overrasket  over 
at  se  os  på  en  sådan  kold  og  våd  aften,  bød  broder  Mar- 
shall os  venligt  indenfor  og  bad  os  tage  plads  på  en  slidt 
sofa  i  dagligstuen.  Vi  fandt  ud  af,  at  familien  Marshall  var 
fra  New  Zealand,  hvor  hans  hustru  havde  besøgt  templet, 
før  det  blev  indviet,  men  de  var  siden  hen  flyttet  her  til 
Sydafrika  med  deres  tre  små  børn.  De  troede  på  alt  det, 
som  missionærerne  havde  fortalt  dem  —  med  én  undtagel- 
se, „tiendeloven". 

„Jeg  kan  bare  ikke  acceptere  den",  sagde  han.  „Og  forøv- 
rigt" —  stemmen  sænkedes  til  en  hvisken  —  „har  vi  ikke 
råd  til  det".  Han  satte  sig  på  den  eneste  ledige  stol  i  hu- 


set, og  idet  han  så  ned  på  sine  slidte,  revnede  sko,  be- 
gyndte han  igen  at  tale.  „Ser  I"  -  der  blev  en  lang  pause. 
„Vi  har  simpelthen  ikke  flere  penge." 
Den  lange  pause  blev  afbrudt  af  søster  Marshalls  hulken. 
„I  de  sidste  tre  dage  har  vi  ikke  haft  noget  at  spise  med 
undtagelse  af  nogle  få  abrikoser  fra  et  træ  i  haven",  sagde 
hun  snøftende.  „Jeg  ved  ikke,  hvad  vi  skal  gøre.  Abriko- 
serne er  næsten  forbi,  og  børnene  plager  om  noget  at  spi- 
se. Vi  ved  ikke,  hvor  vi  skal  henvende  os.  Vi  kender  ingen 
i  nabolaget.  Åh,  hvad  skal  vi  dog  gøre?" 
Jeg  spekulerede  på,  hvordan  nogen  kunne  bede  disse 
mennesker  betale  tiende.  Og  så  kendte  jeg  pludselig  sva- 
ret på  deres  vanskeligheder.  Den  stærkeste  kraft,  jeg  no- 
gensinde har  følt,  kom  pludselig  over  mig.  Jeg  huskede  på, 
at  jeg  som  barn  havde  lært  at  betale  tiende,  og  at  det  var 
en  befaling  fra  Herren.  Jeg  vidste,  at  Herren  havde  lovet 
at  åbne  Himlens  sluser  for  dem,  som  betaler  deres  tiende, 
og  jeg  vidste,  at  det  var  en  befaling  såvel  for  rige  som  for 
fattige. 

Som  jeg  sad  der  på  kanten  af  sofaen,  fyldtes  mit  indre  af 
en  brændende  følelse,  der  fremkaldte  disse  ord:  „Broder 
og  søster  Marshall,  jeg  lover  jer  i  Herrens  navn,  at  hvis  I 
vil  betale  jeres  tiende  og  slutte  jer  til  Herrens  kirke,  så  vil 
I  altid  have  mad  at  spise  og  et  hjem  at  bo  i." 
De  sad  begge  to  helt  stille,  mens  de  tænkte  over  det  løfte, 
der  var  blevet  givet.  Så  sagde  broder  Marshall  med  sin 
hustru  siddende  tæt  ved  sig:  „Ældster,  alt  hvad  vi  har  hørt 
er  sandt.  Og  nu  ved  jeg,  at  jeg  også  må  gøre  det." 
Vi  traf  de  nødvendige  forberedelser  til  deres  dåb  den  føl- 
gende lørdag  og  den  dag  fik  vi  ved  middagstid  en  telefon- 
opringning fra  missionskontoret.  „Ældste,  du  og  din  kam- 
merat skal  bringe  alt  jeres  habengut  med  jer  til  missions- 
hjemmet,  når  I  kommer  idag  til  dåben.  I  vil  begge  to  blive 
forflyttet  tilbage  til  jeres  tidligere  område.  Carltonville  vil 
blive  lukket  på  ubestemt  tid." 

Denne  gang  græd  jeg,  da  jeg  fortalte  min  kammerat  nyhe- 
den —  og  jeg  faldt  på  knæ  ved  min  seng  for  at  bede  om 
Herrens  tilgivelse.  Han  havde  kaldet  mig  til  at  besøge  en 
familie  af  udvalgte  ånder,  som  var  rede  for  dåben,  og  han 
vidste,  at  dette  var  deres  sidste  chance  for  måneder  — 
måske  for  livet.  Jeg  forstod,  hvor  selvisk  jeg  have  været, 
når  jeg  ønskede,  det  skulle  gå  på  min  egen  måde,  og  jeg 
lovede  Herren,  at  i  fremtiden  ville  jeg  adlyde,  når  han 
kaldte. 

Cirka  halvandet  år  senere  —  og  næsten  800  km  derfra  — 
sad  jeg  på  første  række  i  en  kirkesal  i  Rhodesia  i  det 
sidste  vidnesbyrdmøde,  jeg  skulle  opleve  i  Afrika.  Jeg  så 
en  midaldrende  kvinde  i  slidt  men  renvasket  kjole  rejse 
sig  og  bære  sit  vidnesbyrd.  Ydmygt  takkede  hun  Herren 
for  sit  medlemskab  i  kirken,  for  sit  vidnesbyrd  om  evan- 
geliet og  for  de  to  missionærer,  der  var  kommet  til  hen- 
des hjem  en  regnfuld  tirsdag  aften.  Søster  Marshall  sag- 
de, at  siden  da  havde  hun  og  hendes  mand  haft  mange 
vanskeligheder,  men  på  grund  af  deres  trofasthed  med 
hensyn  til  at  betale  tiende  havde  de  „altid  haft  mad  at 
spise  og  et  hjem  at  bo  i." 

Mark  A.  Simpkins,  student  ved  Brigham  Young  University,  virker  som  præste- 
dømme-lærer i  BYU  34.  gren  i  HYU  10.  stav. 


12 


Farvepuslespil 
AF  JOHN  CONNER 

Farvelæg  de  med  prik  mærkede  felter  for  at  finde  to  gode 
venner  der  leger  sammen. 

Hvem? 

AF  ROBERTA  L.  FAIRALL 

Hvem  var  ikke  glad  for  regnen?  Hvem  ville  ha'  det  så  tørt 
som  muligt?  Forbind  de  nummererede  regndråber  og  find 
ud  af  det. 


Bare 
for  sjov 


Skjulte  billeder 

AF  ANN  STACEY 

Kan  du  finde  en  ambolt,  en  pil,  en  myre,  et  fly,  et  anker, 
et  æble,  en  økse,  altsammen  skjult  i  dette  billede? 


Frøens  middag 
AF  WALT  TRAG 

Hjælp  frøen  at  fange  fluen  uden  at  træde  på  noget  åkande- 
blad. 

Emne:  Visdomsordet 


Fra  ven  til  ven 


AF  ÆLDSTE   MARION   D.   HANKS 
Assistent  til  De  tolvs  Råd 


Et  princip 
med  et  løfte 


I  mange  år  havde  jeg  den  dejlige  ople- 
velse at  være  missionær  på  Tempel- 
pladsen i  Salt  Lake  City.  Jeg  havde 
den  glæde  at  undervise  mange  vidun- 
derlige mennesker,  som  kom  fra  alle 
steder  i  verden  for  at  lære  noget  om 
kirken  og  om  evangeliet.  En  af  dem, 
jeg  husker  bedst,  var  dr.  Aer  Waer- 
land, velkendt  for  sine  videnskabelige 
undersøgelser  af  fødevarer  og  ernæ- 
ring, og  forfatter  til  flere  bøger  om 
dette  emne. 

Dr.  Waerland,  der  er  svensker,  var 
kommet  fra  Stockholm  for  at  lære  no- 


get om  mormonerne  og  især  for  at  un- 
dersøge den  sundhedslov,  som  vi  lever 
efter.  Vi  lærer  jo  meget  om  den  lov  fra 
vor  himmelske  Fader  i  en  åbenbaring 
som  han  gav  Joseph  Smith  i  1833,  og 
som  vi  kalder  visdomsordet.  I  Sverige 
havde  dr.  Waerland  af  missionærer 
hørt  om  dette  program  for  godt  hel- 
bred, og  da  det  indbefattede  de  sam- 
me pricipper,  som  han  havde  studeret  i 
årevis,  ønskede  han  at  lære  om  det  i 
kirkens  hovedkvarter. 
Jeg  fortalte  dr.  Waerland,  hvad  Herren 
havde  lært  os:  at  vore  legemer  er  en 
del  af  vor  evige  sjæl,  at  vi  ikke  kan 
blive  virkelig  lykkelige  i  evigheden 
uden  vort  legeme,  at  vi  vil  have  vort 
legeme  for  evigt  efter  opstandelsen,  og 
at  det  derfor  er  meget  vigtigt,  at  vi  gør 
alt,  hvad  vi  kan  for  at  holde  det  rent, 
sundt  og  godt. 

Visdomsordet  lærer  os  et  godt  princip 
og  giver  et  løfte.  Princippet  er,  at  alt 
godt,  som  Gud  har  givet  os,  bør  vi 
benytte  med  tak  og  sund  fornuft,  klog- 


skab og  uden  overdrivelse.  Alt,  hvad 
der  ikke  er  godt  for  os,  bør  vi  undgå. 
Løftet  er,  at  hvis  vi  vil  rette  os  efter  det 
princip,  vil  vi  være  bedre  stillet  i 
enhver  henseende:  helbredsmæssigt, 
kundskabsmæssigt  og  med  hensyn  til 
visdom  og  vidunderlige,  åndelige  vel- 
signelser. 

Med  „Lære  og  Pagter"  liggende  åben 
foran  os,  diskuterede  dr.  Waerland  og 
jeg  åbenbaringens  detaljer.  Han  talte 
med  nogen  undren  om  instruktionerne 
med  hensyn  til,  hvad  vi  bør  spise  og 
ikke  bør  spise.  Han  noterede  sig,  at 
bogen  siger,  at  alkohol  og  tobak  og 
hede  drikke  ikke  er  godt  for  menne- 
sket. Han  spurgte,  hvordan  Joseph 
Smith,  en  ung  mand  på  27  uden  egent- 
lige kundskaber  på  ernæringsområdet, 
kunne  have  kendt  til  disse  problemer  i 
1833,  da  de  mest  avancerede  oplys- 
ninger ikke  kunne  have  fortalt  ham  no- 
get derom.  Jeg  forklarede  ham,  at  Jo- 
seph Smith  var  profet,  og  at  disse  op- 
lysninger var  kommet  ved  åbenbaring. 
Jeg  sagde  til  ham:  „Dr.  Waerland,  hvad 
vil  de  mene  om  en  sådan  ung  mand  på 
27  år,  som  skrev  det  dokument  for 
mere  end  140  år  siden?" 
Han  sagde:  „Jeg  kender  intet  til  pro- 
feter og  åbenbaring,  men  jeg  ville  sige, 
at  en  sådan  ung  mand  må  have  været 
140  år  forud  for  sin  tid." 
Han  fortalte  så  om  nogle  nyere,  vi- 
denskabelige opdagelser  og  om  sine 
egne  undersøgelser  og  sagde,  et  en- 
hver detalje  i  visdomsordet  er  god  og 
rigtig. 

Efter  at  vi  på  ny  havde  talt  om  profeter 
og  åbenbaringer,  og  han  igen  havde 
sagt,  at  han  ikke  var  religiøs  og  kun 
kendte  lidt  til  profeter,  gentog  han,  at 
hvem  der  end  havde  skrevet  det  doku- 
ment, var  han  140  år  forud  for  sin  tid. 
Vi  ved  nu  gennem  beviser,  som  ikke 
kan  betvivles,  at  alkohol,  tobak  og  kof- 
fein ikke  er  gode  for  legemet.  Vi  ved, 
at  de  er  skadelige  og  ødelæggende.  Vi 
ved  meget  om  betydningen  af  at  spise 
rigtige  fødevarer  og  at  være  mådehol- 
dende i  spisning.  Disse  kendsgernin- 
ger stod  ikke  til  Joseph  Smiths  rådig- 
hed på  anden  måde  end  gennem  åben- 
baring fra  vor  himmelske  Fader.  Det  er 
den  måde,  han  modtog  dem  på,  og  vi 
bør  huske  det,  når  vi  takker  Herren  for 
de  vidunderlige  velsignelser,  vi  har 
modtaget  fra  Gud  gennem  profeterne. 

Nebukadnezar,  Babylons  konge,  førte  krig  mod  folket  i 
Judæa  og  overvandt  dem  til  sidst.  Blandt  det  bytte,  han 
bragte  til  sit  eget  skatkammer,  var  meget  af  det  smukke 
og  hellige  indbo  fra  templet  i  Jerusalem.  Foruden  de  mate- 
rielle kostbarheder,  som  Nebukadnezar  tog  med  sig,  var 
der  også  et  stort  antal  israelitter,  der  blev  taget  til  fange 
og  ført  bort. 

Da  Nebukadnezar  var  kommet  tilbage  til  sit  eget  rige, 
kaldte  han  sin  overhofmester  til  sig.  Han  hed  Asjpenaz. 
Denne  mand  fik  besked  på  at  tage  nogle  af  de  israelittiske 
børn  til  hoffet  for  at  de  kunne  opdrages  dér.  Men  det 
skulle  være  nogle  af  kongelig  æt,  nogle  som  var  intelli- 
gente og  vel  bevandrede  i  al  visdom,  og  som  var  uden 
mindste  lyde  og  med  et  smukt  ydre. 

De  israelitter,  der  blev  udvalgt,  skulle  have  samme  gode 
mad  og  stærke  vin,  som  blev  serveret  for  kong  Nebukad- 
nezar. De  skulle  også  oplæres  i  kaldæernes  skrift  og  tun- 
gemål og  efter  tre  års  forløb  skulle  de  unge  israelitter  stil- 
les for  kongen,  så  han  kunne  se,  hvordan  de  havde  udvik- 
let sig  i  den  tid. 

Blandt  disse  børn  fra  Judæa  var  fire  venner,  hvis  navne 
var   Daniel,    Hananja,    Mi  s  ja-el    og   Azarja.    Men    overhof- 

mesteren  forandrede  deres  navne  til  Beltsazzar  (Daniel), 
Sjadrak  (Hananja),  Mesjak  (Misjael)  og  Abed-Nego 
(Azarja). 

Daniel  var  fast  besluttet  på,  at  han  og  hans  tre  venner 
ikke  ville  gøre  sig  urene  med  den  usunde  mad  og  vin,  som 
blev  serveret  for  kongen.  Han  fortalte  overhofmesteren  om 
deres  beslutning. 

Og  Gud  lod  Daniel  finde  yndest  og  velvilje  hos  overhof- 
mesteren, og  han  respekterede  Daniel  og  kom  til  at  holde 
af  ham  som  en  fader.  Alligevel  var  han  bange  for  sit  eget 
liv,  fordi  han  ikke  gav  dem  den  mad,  som  han  havde  fået 
besked  på  at  give  dem.  Han  var  overbevist  om,  at  hvis  Da- 
niel og  hans  venner  ikke  spiste  den  samme  mad,  som 
blev  givet  de  andre  israelitter,  viller  de  blive  sløve  og 
komme  til  at  se  underernærede  og  svage  ud. 
Så  talte  Daniel  til  den  opsynsmand,  Melzar,  som  havde  det 
daglige  tilsyn  med  deres  måltider  og  andre  behov.  Daniel 
bad  ham  lade  dem  alene  få  frisk  vand  og  grøntsager  (kål, 
linser,  bønner  og  ærter)  i  ti  dage.  Han  lovede,  at  hvis  de  i 
løbet  af  den  tid  ikke  viste  et  forberedt  udseende  og  større 
årvågenhed  i  sammenligning  med  de  andre  fangne  børn,  så 
ville  de  spise  hvad  som  helst  han  fremtidig  ville  bringe 
dem. 

Illustreret  af  Ginger  Brown 


SOM  DEM 


Melzar  indvilgede  i  at  følge  Daniels  forslag,  og  efter  at 
de  10  dage  var  gået,  viste  de  fire  gode  venner  sig  at  være 
mere  oplagte  og  se  bedre  ud  end  de  andre  israelittiske 
børn.  Da  opsynsmanden  så  forskellen,  fortsatte  han  med 
kun  at  bringe  dem  grøntsager  og  vand,  mens  han  blev  ved 
med  at  give  kongens  mad  og  drikke  til  de  andre. 
Foruden  at  have  sundere  og  stærkere  legemer  end  de 
andre  israelittiske  børn,  velsignede  vor  himmelske  Fader 
Daniel  og  hans  venner  med  stor  visdom  og  evne  til  hurtigt 
at  samle  mere  kundskab.  Daniel  blev  også  givet  et  sær- 
ligt talent  for  at  udtyde  syner  og  drømme. 
Efter  de  tre  års  forløb  forlangte  kong  Nebukadnezar,  at  de 
unge  israelittiske  fanger  blev  bragt  frem  for  ham,  så  han 
kunne  bedømme  deres  udvikling  og  værdighed.  Da  det 
blev  Daniels,  Hananjas,  Misjaels  og  Azarjas  tur,  forbløf- 
fedes kongen  over  deres  sunde  udseende  og  over  deres 
intelligens.  Han  sagde,  at  blandt  alle  de  unge  israelitter, 
var  der  ingen  som  disse  fire.  Og  da  han  talte  med  dem 
fandt  han  ud  af,  at  i  alt,  „der  krævede  visdom  og  indsigt" 
var  de  „ti  gange  dygtigere  end  alle  drømmetydere  og  ma- 
nere i  hele  sit  rige"  (Daniel  1:20). 

Og  ligesom  Daniel  modtog  oplysninger  fra  vor  himmelske 
Fader  med  hensyn  til,  hvordan  man  holder  sit  sind  og  sin 


krop  sund  og  stærk,  sådan  modtog  også  Joseph  Smith  i 
1833  instruktioner  fra  vor  Fader  i  Himlen  om,  hvordan  de 
hellige  kan  holde  deres  sind  årvågne  og  deres  legemer 
sunde. 

Den  oplysning  om  dette  emne,  som  Joseph  Smith  modtog, 
kaldes  visdomsordet.  Det  er  en  god  sundhedslov,  der  vil 
give  vidunderlige  velsignelser  for  enhver,  som  forstår  og 
adlyder  den. 

Læs  sammen  med  din  familie  det  89.  afsnit  af  Lære  og 
Pagter  og  find  ud  af,  hvordan  du  kan  „finde  visdom  og 
store  skatte  af  kundskab,  ja,  endog  skjulte  skatte  .  .  .", 
og  hvordan  du  kan  komme  til  at  „løbe  og  ikke  blive  træt, 
gå  og  ikke  blive  mat"  (L.&P.  89:19-20). 


Emne:  Daniel,  Sjadrak,  Mesja 
Abed-Nego,  visdomsordet 

HAN  UDMÅLTE 

JORDEN 


Emne:  Eratosthenes 


Er  folk  i  dag  bedre  til  at  tænke  end 
folk,  der  levede  for  mange  år  siden? 
Har  mennesket  af  i  dag  på  en  eller 
anden  måde  udviklet  en  bedre  hjerne? 
Er  mennesket  mere  udviklet? 
I  lang  tid  troede  den  nyere  tids  viden- 
skabsmænd, at  folk,  der  levede  sam- 
tidig med  dem,  var  i  stand  til  at  tænke 
mere  klart,  fordi  de  havde  en  højere 
intelligens  end  „gamle  dages"  men- 
nesker. 

Men  det  er  ikke  nødvendigvis  sandt. 
Gamle  manuskripter  fra  oldtidens 
Grækenland  fortæller  om  en  talent- 
fuld, græsk  lærd  ved  navn  Eratosthe- 
nes,  som  levede  for  mere  end  to  tu- 
sinde år  siden. 

Eratosthenes  voksede  op  i  Kyrene,  en 
græsk  by  på  den  libyske  kyst  i  Nord- 
afrika. Han  studerede  sprogvidenskab 
i  Egypten  i  Alexandria,  filosofi  i  Athen 
i  Grækenland,  og  han  foretog  mange 
og  lange  rejser. 

Senere  blev  Eratosthenes  bibliotekar 
ved  et  stort  museum  i  Alexandria, 
hvor  han  studerede  og  skrev  om  ma- 
tematik, astronomi  og  geografi. 
Erastothenes  gjorde  mange  spænden- 
de opdagelser.  Men  hans  mest  for- 
bløffende resultat  var  hans  beregning 
af  afstanden  rundt  om  jorden.  De  gam- 
le grækere  var  klar  over,  at  jorden 
havde  facon  som  en  kugle.  Senere 
nægtede  andre  civilisationer  at  tro  på 
den  kendsgerning. 

„Hvis  jorden  er  en  kugle",  tænkte 
Eratosthenes,  „hvor  stor  er  den  så?" 
I  sine  studier  hørte  Eratosthenes  om 
en  brønd  i  Syene  (nu  Adua)  i  det  syd- 
lige Egypten.  Den  21.  juni,  årets  læng- 
ste dag,  når  solen  sin  højeste  position. 
Hvert  år  ved  middagstid  på  den  dag 
afspejledes  solens  stråler  i  vandet  på 
bunden  af  denne  dybe  brønd  i  Syene. 
Følgelig  måtte  solen  stå  lige  nøjagtigt 
ovenover. 

På  samme  tidspunkt  den  samme  dag 
stod  solen  aldrig  lige  over  Alexandria. 
Høje  bygninger  kastede  korte  skyg- 
ger, og  opmålinger  af  disse  skygger 
viste,  at  solen  manglede  syv  grader  i 
at  stå  lige  oven  over  på  det  sted. 
Eratosthenes  ræsonnerede,  at  denne 
forskel  i  solens  stilling  kun  skyldes 
jordoverfladens  krumning  over  afstan- 
den mellem  Syene  og  Alexandria.  Syv 


grader  er  omkring  en  halvtredsindsty- 
vende! af  hele  længden  rundt  om  jor- 
den. 

Eratosthenes  kunne  herefter  beregne 
længden  rundt  om  jorden  ved  at  måle 
afstanden  fra  Alexandria  til  Syene  og 
gange  denne  afstand  med  halvtreds. 
„Men  hvor  lang  mon  nord-syd  distan- 
cen er  mellem  de  to  byer?"  tænkte 
han.  Resultatet  af  hans  „måling"  af 
jordomkredsen  kunne  ikke  blive  mere 
nøjagtig  end  den  nøjagtighed,  hvor- 
med han  kendte  afstanden  mellem  de 
to  byer.  Han  forhørte  sig  hos  de  ka- 
meldrivere, der  besørgede  karavane- 
farten på  den  rute  mellem  Alexandria 
og  Syene,  der  havde  været  benyttet  i 
hundreder  af  år.  Han  fandt  ud  af,  at 
det  tog  nøjagtigt  halvtreds  dage  at 
gennemrejse  de  5000  stadier  (græsk 
måleenhed)  eller  cirka  800  kilometer. 
Med  dette  som  udgangspunkt  ud- 
regnede Eratosthenes.at  jordens  om- 
kreds var  omkring  39,260  kilometer. 
Han  sagde:  „Hvis  den  store  afstand 
ikke  var  en  hindring,  kunne  vi  let  rejse 
over  havet  fra  Spanien  til  Amerika." 
Eratosthenes'  beregning  af  jordens 
omkreds  var  så  nøjagtig,  at  den  kun 
afveg  med  mindre  end  en  procent. 
Den  nyere  tids  videnskabsmænd  ville 
simpelthen  ikke  tro  det.  „Hvordan  kun- 
ne en  gammel  græker  bruge  en  brønd 
til  beregning  af  jordens  diameter?" 
spurgte  de.  Nå  videnskabsmænd  i  vor 
tid  for  første  gang  udfører  et  eksperi- 
ment, forventer  de  fleste  en  langt 
højere  feljmargin  end.én  procent. 
Indtil  for  kun  få  år  siden  syntes  det  for 
vor  tids  videnskabsmænd  næsten  for- 
argeligt, at  Eratosthenes  kunne  opnå 
et  så  vidunderligt,  nøjagtigt  resultat. 
De  var  flove  over  hans  præcise  bereg- 
ninger og  prøvede  at  bevise,  at  det 
blot  havde  været  et  held.  Han  havde 
udført  andre  eksperimenter,  og  hans 
resultater  for  disse  var  lige  så  nøjag- 
tige. 

Videnskabsmænd  er  nu  tvunget  til  at 
indrømme,  at  mennesker  fra  den  fjer- 
ne fortid  i  enhver  retning  var  lige  så 
kompetente,  som  vi  er,  selvom  de  ikke 
havde  det  højt  udviklede  udstyr,  som 
vi  har  i  dag,  til  at  hjælpe  sig  med  deres 
beregninger. 


Spørgsmål:  Hvordan  kan  man  komme 
nærmere  månen  uden  at  forlade  jor- 
den? 

Svar:  Bliv  hjemme  og  betragt  månen 
komme  op  fra  horisonten  og  stige  op 
på  himlen,  indtil  den  står  lige  oven 
over.  (Det  tager  omkring  6  timer)  Mens 
du  ser  på  månen,  hvordan  den  skifter 
position,  drejer  jorden  sig  en  fjerdedel 
af  vejen  rundt  og  bringer  dig  cirka 
6,400  kilometer  nærmere  til  månen. 
Spørgsmål:  Hvad  er  det,  der  altid  fal- 
der, men  aldrig  lander? 
Svar:  Månen  falder  altid,  og  alligevel 
rammer  den  aldrig  jorden.  Den  forbli- 
ver i  sin  orbit  (rejserute)  omkring 
40,000  km  fra  jorden.  Jordens  til- 
trækningskraft virker  bestandigt  på 
månen,  så  den  falder  cirka  syv  og  en 
halv  centimeter  hvert  sekund.  Men  på 
grund  af  månens  hastighed  fremad, 
cirka  én  kilometer  i  sekundet,  trækkes 
den  ikke  helt  ned  på  jorden.  Jordens 
tiltrækningskraft  er  lige  nok  til  at  bøje 
månens  rute  til  en  cirkelformet  orbit. 
I  stedet  for  at  falde  ned  på  jorden, 
falder  månen  omkring  den. 

Om  at  bære 
præstedømmet  værdigt 


Præstedømmet  er  for  stort  et  ansvar  — 
og  privilegium  —  til  at  tillade  synd 

Emner:  Dommere  i  Israel,  ungdom,  omvendelse 


PRÆSIDENT  SPENCER  W.  KIMBALL 


Mens  jeg  sad  her,  og  lyttede  til  de 
glimrende  taler  fra  disse  fire  brødre  i 
aften,  ønskede  jeg,  at  alle  drenge  i 
denne  verden  og  enhver  mand  i  denne 
verden  kunne  høre  prædikener  som 
disse  til  at  give  dem  nogle  begreber, 
nogle  ideer  og  nogle  standarder,  som 
de  kunne  arbeide  hen  imod.  Hvor  er 
vi  heldige,  vi  kirkens  drenge  og  mænd, 
at  vi  således  kan  blive  instrueret  og 
inspireret  i  vor  personlige  livsførelse 
og  i  vort  kirkelige  arbejde. 
Jeg  vil  gerne  have  lov  til  at  sige  nogle 
få  ord  til  vore  udøvende  embedsmænd 
og  især  til  biskopper  og  stavspræsi- 
denter,  som  er  de  „amlindelige  dom- 
mere" i  Israel.  (L.&  P.  107:74) 
Jeg  vil  læse  for  jer  profeternes  ord  og 
ordene  fra  kirkens  præsident  i  forrige 
århundrede.  Præsident  John  Taylor  ci- 
teres for  følgende: 

„Jeg  har  endvidere  hørt  om  nogle 
biskopper,  der  har  søgt  at  dække  over 
mennerskers  synder.  Jeg  siger  til  dem 
i  Guds  navn,  at  de  selv  vil  komme  til 
at  bære  disse  synder  og  blive  dømt 


derfor.  Og  jeg  siger  jer,  at  enhver 
mand,  som  omgås  med  synd,  vil  kom- 
me til  at  bære  den  synd,  og  hvis  nogen 
af  jer  ønsker  at  tage  del  i  menneske- 
nes synder  eller  støtter  dem,  vil  I  selv 
komme  til  at  bære  dem.  Hører  I  det, 
biskopper  og  præsidenter?  Gud  vil 
kræve  det  af  jeres  hænder.  I  er  ikke 
sat  i  stillinger  for  at  omgås  letsindigt 
med  retskaffenhedens  principper  eller 
dække  over  menneskenes  skændige 
gerninger  og  rådenskab."  (Conference 
Report,  april  1880,  side  78) 
Jeg  læser  endvidere  fra  George  Q. 
Cannon,  som  også  var  i  Det  første 
Præsidentskab: 

„Guds  Ånd  ville  utvivlsomt  blive  så  be- 
drøvet, at  den  ikke  alene  ville  opgive 
dem,  som  er  skyldige  i  disse  overtræ- 
delser, men  den  ville  også  trække  sig 
tilbage  fra  dem,  som  tillader,  de  fin- 
der sted  i  vor  midte,  uhildet  og  uden 
irettesættelse.  Og  lige  fra  kirkens  præ- 
sident og  nedad  gennem  alle  præste- 
dømmets rækker  vil  der  finde  tab  sted 
af  Guds  Ånd,  en  tilbagetrækkene  af 
hans  gaver  og  velsignelser  og  kraft, 
fordi  de  ikke  tager  de  passende  for- 
holdsregler til  at  kontrollere  og  afslø- 
re deres  synder."  (Journal  of  Discour- 
ses,  26:139) 

Og  nu  mine  brødre  vi  kunne  citere 
mange  andre  af  brødrene  på  linie  med 
disse. 

Vi  er  bekymrede  over,  at  den  intervie- 
wende leder  i  sin  personlige  sympati 
for  overtræderen  og  måske  i  sin  kær- 
lighed til  hans  familie,  alt  for  ofte  har 
tilbøjelighed  til  at  undlade  at  gennem- 
føre de  disciplinære  regler,  som  over- 
træderne fortjener. 

Alt  for  ofte  bliver  en  synder  udelukket 
af  fællesskabet,  når  han  eller  hun  bur- 
de have  været  ekskommunikeret. 
Husk  at  præsident  Taylor  sagde,  at  I 


selv  vil  komme  til  at  bære  den  synd.  Er 
I  villige  til  at  gøre  det,  brødre? 
Husker  I,  profeten  Alma  sagde?  „Om- 
vendelse kunne  ikke  komme  til  men- 
neskene, uden  at  der  var  fastsat  en 
straf"  (Alma  42:16) 

Tænk  et  øjeblik  over  det.  Har  I  forstået 
det?  Der  kan  ikke  være  tale  om  tilgi- 
velse uden  virkelig  og  fuldstændig  om- 
vendelse, og  der  kan  ikke  være  tale 
om  omvendelse  uden  straf.  Den  sand- 
hed er  lige  så  evig  som  sjælen. 
En  tanke  mere:  Præsidenten  eller  bi- 
skoppen træffer  afgørelsen,  og  råd- 
giverne eller  højrådet  accepterer  hans 
afgørelse  eller  afviser  den.  Men  der 
finder  ikke  nogen  afstemming  sted, 
som  I  ville  gøre  i  mange  andre  tilfælde. 
Husk  dette,  når  nogen  stilles  for  jer, 
som  har  overtrådt  Guds  bud. 
Det  er  så  let  at  lade  vore  sympatier  lø- 
be af  med  os,  men  når  et  menneske 
har  begået  en  synd,  må  han  lide.  Det 
er  et  absolut  krav  —  ikke  fra  biskoppen 
—  men  det  er  naturens  krav  og  et  krav 
fra  mennesket  selv.  Denne  regel  gæl- 
der især  for  voksne  og  for  ægtefolk  og 
ganske  særligt  for  dem,  der  har  været 
i  templet.  De  må  forstå,  at  de  ikke  kan 
handle  letsindigt  med  Guds  hellige 
bud. 

Noget  andet,  jeg  blev  opmærksom  på 
forleden  dag,  er  en  del  af  et  citat  fra 
Wilford  Woodruff  om  Joseph  Smith. 
Somme  tider  støder  vi  på  medlemmer, 
der  har  for  megen  stolthed  i  sig,  falsk 
stolthed.  De  vil  have  tingene  på  deres 
måde,  og  hvis  ikke  de  får  det,  springer 
de  fra.  Har  I  nogen  sinde  været  ude 
for,  at  én  forlader  wardet  og  ikke  igen 
kommer  ind  i  bygningen,  bare  på 
grund  af  en  eller  anden  lille  uoverens- 
stemmelse, måske  med  biskoppen  el- 
ler et  andet  medlem? 
„Vi  har  ingen  mulighed  for  at  blive  op- 
løftet i  vort  hjertes  stolthed",  sagde 
profeten,  „med  hensyn  til  vor  stilling  i 
kirken.  Hvis  kirkens  præsident  eller  en 
af  hans  rådgivere  eller  hvis  en  af 
apostlene  eller  nogen  som  helst  anden 
mand  i  sit  hjerte  føler,  at  Gud  ikke  kan 
klare  sig  uden  ham,  og  at  han  i  sær- 
lig grad  har  betydning  for  udførelsen 
af  Herrens  værk,  så  står  han  på  farlig 
grund.  Jeg  hørte  Joseph  Smith  fortæl- 
le, at  Oliver  Cowdery,  som  var  den  an- 
den apostel  i  denne  kirke,  sagde  til 
ham:  ,Hvis  jeg  forlader  denne  kirke, 

vil  den  gå  til  grunde.'  Han  svarede: 
'Oliver,  prøv  det.'  Og  Oliver  prøvede. 
Han  faldt,  men  Guds  rige  gik  ikke  til 
grunde.  Jeg  har  i  min  tid  kendt  andre 
apostle  der  mente,  at  Herren  ikke  kun- 
ne klare  sig  uden  dem,  men  Herren 
klarede  sig  godt  nok  alligevel  uden 
dem.  Jeg  siger  til  alle  mennesker,  jøde 
og  ikke-jøde,  stor  og  lille,  rig  og  fattig, 
at  Herren  den  Almægtige  selv  har  kraft 
i  sig  og  ikke  er  afhængig  af  noget  men- 
neske til  udførelsen  af  sit  værk,  må  de 
blot  stole  på  ham."  (Wilford  Woodruff: 
„Discourse"  i  Deseret  Weekly,  6.  april 
1890:40:559-60) 

Brødre  i  præstedømmet,  der  er  nu  no- 
get ganske  særligt  ved  det  præste- 
dømme-møde under  hver  konference, 
hvor  fædre  og  sønner  er  sammen  og 
kommer  langvejs  fra  for  at  høre  kon- 
ferencens program. 
Jeg  ser  mange  dejlige  unge  mænd 
blandt  jer,  og  det  glæder  mig  meget  at 
se  spirerne  til  dem,  der  inden  længe 
vil  være  fædre  og  ledere,  biskopper  og 
stavspræsidenter,  såvel  som  missio- 
nærer på  vej  opad. 

Jeg  er  klar  over,  at  foran  mig  er  der 
hundreder  af  unge  mænd,  hvoraf  man- 
ge er  diakoner.  Jeg  husker,  da  jeg  selv 
var  diakon.  (Hvor  er  det  dog  længe  si- 
den!) Jeg  syntes,  at  det  var  en  stor 
ære  at  være  diakon.  Min  far  tog  altid 
hensyn  til  mine  opgaver  og  pligter  og 
lod  mig  altid  låne  hesten  og  den  lille 
vogn,  når  jeg  skulle  indsamle  fasteof- 
re. Min  rute  indbefattede  den  del  af 
byen,  hvor  jeg  selv  boede,  men  der 
var  temmelig  langt  mellem  husene,  og 
en  sæk  mel  eller  et  glas  henkogt  frugt 
eller  grøntsager  eller  et  brød  vejede 
altsammen  godt  til,  efterhånden  som 
jeg  samlede  dem  sammen.  Derfor  var 
den  lille  vogn  dejlig  og  praktisk.  I  vore 
dage  betaler  vi  med  kontanter,  men 
dengang  var  det  i  naturalier.  Det  var 
virkelig  en  ære  at  få  lov  til  at  yde  den- 
ne tjeneste  for  min  himmelske  Fader. 
Og  selvom  tiden  i  dag  er  en  anden, 
idet  der  gives  penge  i  stedet  for  na- 
turalier, så  er  det  stadig  en  stor  ære 
at  udføre  dette  arbejde. 
Jeg  er  diakon.  Jeg  er  altid  stolt  af  at 
være  diakon.  Når  jeg  ser  apostlene 
komme  ind  for  at  deltage  i  en  højtide- 
lig forsamling  og  velsigne  nadveren, 
og  andre  af  generalautoriteterne  træ- 
de frem  til  nadverbordet  for  at  tage 


brødet  og  vandet  og  ydmygt  bære  det 
rundt  til  alle  i  forsamlingen  og  derpå 
vende  tilbage  og  aflevere  de  tomme 
bakker,  er  jeg  meget  stolt  over,  at  jeg 
også  er  diakon  og  lærer  og  præst. 
I  vore  særlige  møder  i  templet,  hvor 
brødrene  blandt  generalautoriteterne 
kommer  op  til  nadverbordet  for  at  vel- 
signe og  omdele  nadveren,  da  banker 
mit  hjerte  igen  endnu  kraftigere,  og 
jeg  er  taknemmelig  for,  at  jeg  bærer 
det  hellige  aronske  præstedømme  og 
har  lov  til  at  sørge  for  nadveren. 
Så  tænker  jeg  på,  at  Jesus  Kristus  selv 
brød  brødet,  velsignede  det  og  bød  det 
rundt  til  sine  apostle.  Så  er  jeg  stolt 
over,  at  jeg  kan  gøre  det  samme.  Og 
jeg  anbefaler  jer  at  tænke  over  det, 
som  præsident  Tanner  og  også  de  an- 
dre brødre  lige  har  sagt  om  at  være 
værdig  til  at  omdele  nadveren  og  om 
at  være  ærbødig. 

For  jer  fædre  vil  jeg  gerne  citere  no- 
get fra  en  artikel  af  Walter  MacPeck: 
„Drenge  har  brug  for  helte  som  Tor- 
denskjold og  Gøngehøvdingen.  Men 
de  har  også  brug  for  helte,  der  er  me- 
re nærværende.  De  har  behov  for  at 
kende  en  eller  anden  mand,  der  rager 
højt  op  over  mængden  på  grund  af  sin 
styrke  og  retskafne  personlighed.  De 
har  behov  for  at  træffe  ham  på  gaden, 
at  være  på  tur  med  ham  og  i  lejr  med 
ham,  at  have  ham  om  sig  derhjemme. 
Hver  eneste  dag  i  dagens  situationer; 
at  føle  sig  nær  nok  ved  ham  til  at  kun- 
ne stille  ham  spørgsmål  og  at  tale  med 
ham  om  tingene  som  mand  til  mand." 
(Kilden  ubekendt) 

Jeg  håber  virkelig,  at  hver  eneste  fa- 
der sørger  for  den  slags  kammerat- 
skab med  sin  søn.  Jeg  håber,  at  en- 
hver far  sørger  for  familiehjemmeaf- 
tener  for  sin  familie  med  mulighed  for 
alle  sønner  og  døtre  til  at  udtrykke  sig, 
hjælpe  med  til  at  planlægge  familie- 
livet, bede  familiebønner  og  tage  del  i 
familiehjemmeaftenerne. 
Der  er  virkelig  et  formål  med  livet, 
drenge.  Jeres  himmelske  Fader  har 
hjulpet  til  med  at  skaffe  en  verden  for 
jer  og  et  liv  for  jer.  Det  kan  blive  et 
godt  liv,  eller  det  kan  blive  en  tilfældig 
livsførelse.  Det  er  op  til  jer  selv,  og 
når  I  er  tolv  år  gamle  eller  ældre,  for- 
ventes der  meget  af  jer.  Det  er  ikke 
skæbnen  der  råder  over  jeres  liv.  I  må 
selv  gøre  en  indsats  i  livet  og  planlæg- 


ge. Det  siges,  at  efter  jødisk  lov  bliver 
en  dreng  næsten  betragtet  som  voksen 
når  han  er  12  år.  Jeg  forestiller  mig  at 
det  var  derfor,  at  Herren  Jesus  Kristus 
forblev  i  templet,  da  han  var  der  sam- 
men med  sin  familie,  og  at  han  talte 
intelligent  med  samfundslederne,  dok- 
torerne og  folkets  ledere. 
Og  med  en  sådan  fader,  der  er  hen- 
given over  for  sin  søn,  er  det  op  til 
enhver  søn  at  begynde  at  tilrettelæg- 
ge en  tilværelse,  der  vil  være  velbeha- 
gelig for  hans  himmelske  Fader,  for 
hans  jordiske  far  og  mor  og  for  alle 
dem,  som  han  kommer  i  kontakt  med. 
I  løbet  af  den  tid,  I  vokser  op,  vil  der 
komme  mange  øjeblikke,  der  kræver 
mod,  således  som  I  så  fremragende 
har  hørt  det  fortalt  i  aften  af  præsident 
Romney. 

„Du  er  ung  og  har  livet  for  dig",  sagde 
feltpræsten  på  et  synkende  skib.  „Tag 
nu  dette",  sagde  han.  Og  med  de  ord 
skubbede  han  sin  egen  redningsvest  i 
hænderne  på  en  rekrut;  nogle  få  øje- 
blikke senere  gik  han  selv  ned  med 
skibet. 

„Det  var  den  3.  februar  1943.  Trage- 
dien var  torpederingen  af  det  ameri- 
kanske troppeskib,  .Dorchester'.  Præ- 
sten var  en  af  fire,  der  alle  sagde  om- 
trent det  samme,  idet  de  gav  deres 
redningsvest  bort  og  dermed  ofrede 
deres  liv.  Den  ene  var  katolik,  de  to 
var  protestanter  og  én  jøde." 
Det  er  ikke  nødvendigt  at  vente,  til  man 
når  myndighedsalderen,  med  at  be- 
gynde at  opbygge  sin  tilværelse.  Det 
burde  man  begynde  med  fra  ganske 
lille  og  gennem  hele  barndommen. 
Det  er  interessant  at  lægge  mærke  til, 
at  Jesus,  vor  Herre,  kun  var  12  år  gam- 
mel, da  han  tog  til  templet,  og  kun  33, 
da  han  blev  korsfæstet.  Det  er  også 
interessant  at  lægge  mærke  til,  at  pro- 
feten Joseph  Smith  fik  sin  guddomme- 
lige åbenbaring,  da  han  endnu  ikke  var 
fyldt  femten  år.  Han  var  kun  atten,  da 
Moroni  kom  for  at  besøge  ham  og  for- 
tælle om  pladerne,  Han  var  kun  22  år, 
da  han  fik  guldpladerne  og  det  store 
ansvar,  som  fulgte  med  dem.  Han  var 
kun  24  år,  da  han  udgav  Mormons  Bog 
og  lidt  over  24,  da  han  organiserede 
Guds  rige  på  jorden  i  henhold  til  åben- 
baring. 

Desuden  er  det  interessant  at  vide,  at 
hans  første  apostle  var  unge  mænd, 

fra  29  til  36  år.  Næsten  utroligt,  så  un- 
ge og  dog  modne,  udviklede  og  stær- 
ke personligheder. 

Det  at  gøre  en  dreng  til  en  mand  —  I 
har  allesammen  set  missionærer  kom- 
me og  gå,  tusinder,  titusinder  af  dem. 
Det  kan  missionærarbejdet  gøre,  hvis 
de  unge  vil  lade  sig  påvirke.  Hvor  ofte 
har  I  ikke  sagt  farvel  til  en  19-årig 
dreng,  på  vej  til  sin  mission,  og  to  år 
senere  set  en  mand  vende  tilbage,  høj, 
stærk  og  målbevidst. 
Lederen  af  en  stor  virksomhed  besva- 
rede det  spørgsmål,  der  blev  stillet 
ham:  „Hvordan  gør  De  en  dreng  til  en 
mand?"  Ja,  spørgsmålet  var  udformet 
en  smule  anderledes,  nemlig  sådan: 
„Hvad  er  det,  der  gør  en  mand  til  en 
rigtig  mand?"  Jeg  kunne  godt  lide 
hans  svar: 

„Der  er  mange  ting,  men  måske  er  den 
indre  stemme,  han  lyttede  til,  da  han 
var  dreng,  den  vigtigste  af  dem  alle. 
Den  stemme  kalder  vi  samvittigheden, 
og  den  leder  ens  tanker.  Hvad  man 
tænker,  finder  udtryk  i  ens  handlinger. 
Og  da  gentagne  handlinger  danner 
vaner,  har  de  tanker,  du  tænker,  og 
det,  du  foretager  dig  i  dette  øjeblik, 
en  tendens  til  at  afsløre,  hvad  slags 
mand,  du  vil  blive. 

Hvis  jeg  skal  svare  på,  hvad  en  dreng 
nødvendigvis  må  gøre  i  dag  for  at  blive 
en  mand  i  morgen,  for  at  være  værdig 
til  den  betegnelse,  vil  jeg  sige:  „Lyv 
aldrig,  snyd  aldrig.  En  løgner  er  en 
svækling.  En  snyder  er  både  en  svæk- 
ling og  en  tyv.  Når  man  finder  mod  til 
i  alle  forhold  at  ære  sandheden,  er  man 
på  vej  til  selvbeherskelse. 
Arbejd  hårdt.  Din  hjerne  er  et  varehus, 
og  det  er  dig  selv,  der  fylder  hylderne 
op.  Fyld  dem  med  de  bedste  varer. 
Husk  at  de  arbejds-  og  studie-  vaner, 
du  skaber  dig  i  dag,  er  dem,  du  skal 
leve  på  i  morgen. 

Mor  dig.  Driv  positivt  spil,  der  kræver 
udholdenhed  og  dygtighed.  Følg  selv 
reglerne.  Kræv  at  andre  gør  det  sam- 
me. 

Ær  din  skaber.  Gud  er  kilden  til  alt 
godt. 

Du  kan  bedst  give  udtryk  for  din  pås- 
kønnelse for  din  dyrebare  arv  ved  at 
leve  i  henhold  til  denne  regel:  , Pligt, 
ære,  land  og  Gud.' 

Hvis  du  gør  alt  dette  og  i  alle  forhold 
gør  dit  bedste,  vil  det  sind,  det  hjerte 

og  den  sjæl,  du  udvikler,  en  dag  være 
en  virkelig  mands."  (J.  Edgar  Hoover, 
kilde  ubekendt) 

Det  er  holdningen,  der  tæller.  Når  én 
ønsker  at  blive  høj,  begynder  han  med 
at  strække  sig  opad.  Hvis  han  ønsker 
at  være  fin,  tager  han  sit  fine  tøj  på. 
Hvis  han  ønsker  at  flyve,  må  han  skaffe 
sig  vinger.  Hvis  én  ønsker  at  være 
retskaffen,  må  han  iføre  sig  retskaffen- 
hedens kappe. 

Der  fortælles  en  historie  om  lord  Geor- 
ge Hall,  som  levede  i  gamle  dage.  Det 
er  en  fabel.  Tro  den  eller  ej,  men  lær 
i  det  mindste  lektien  deri,  hvis  I  kan 
finde  den.  „Lord  George  havde  levet 
et  ondt  liv.  Han  havde  været  en  druk- 
kenbolt, en  spillefugl  og  en  snyder  i 
forretningsanliggender;  og  hans  an- 
sigt afspejlede  det  liv,  han  havde  levet. 
Det  var  et  meget  ondt  ansigt. 
En  dag  blev  han  forelsket  i  en  simpel 
bondepige,  som  han  friede  til.  Jenny 
Mere  sagde  ligeud,  at  hun  aldrig  ville 
gifte  sig  med  en  mand,  hvis  ansigt 
virkede  så  afskrækkende  og  så  ondt; 
desuden,  når  hun  giftede  sig,  skulle 
det  være  med  en  mand,  der  havde  et 
helgenagtigt  ansigt,  der  var  en  afspej- 
ling af  ægte  kærlighed. 
Som  det  var  skik  på  den  tid,  gik  lord 
George  til  Mr.  Aeneas  i  Bond  Street  i 
London.  Han  lavede  voksansigter  for 
sine  kunder,  og  hans  dygtighed  var  så 
kunstnerisk  fuldkommen,  at  maskerne 
helt  kunne  skjule  de  pågældendes 
identitet.  Som  bevis  på  hans  dygtighed 
blev  det  sagt,  at  mange  ødsle  debito- 
rer, udstyret  med  hans  masker  kunne 
gå  omkring  mellem  deres  kreditorer 
uden  at  blive  genkendt.  Aeneas  gik  til 
sit  lager,  valgte  en  maske,  varmede 
den  over  en  spritlampe  og  formede 
den  efter  lord  Georges  ansigt.  Og  da 
lord  George  så  ind  i  et  spejl,  havde  han 
et  ansigt  som  en  helgen,  der  udstrå- 
lede kærlighed.  Så  forandret  var  hans 
udseende,  at  Jenny  Mere  snart  blev 
vundet  og  gift  med  ham. 
Han  købte  et  lille  hus  ude  på  landet, 
næsten  skjult  i  et  væld  af  roser  og 
med  et  lille  stykke  køkkenhave.  Fra  da 
af  forandredes  hele  hans  livsførelse. 
Han  blev  interesseret  i  naturen.  Han 
syntes  at  „finde  prædikener  i  sten,  bø- 
ger i  bække  og  godt  i  alting".  Før  var 
han  blaseret,  og  livet  interesserede 
ham  ikke.  Nu  var  han  optaget  af  at 


gøre  godt  og  af  verden  omkring  ham. 
Han  var  ikke  tilfreds  med  at  begynde 
livet  påny  men  prøvede  at  gøre  det  for- 
brudte godt  igen.  Gennem  en  hemme- 
lig medhjælper  tilbageleverede  han  de 
uretfærdigt  vundne  gevinster  til  dem, 
han  havde  snydt.  Hver  dag  bragte  ny 
forædling  til  hans  karakter,  nye  smuk- 
ke tanker  til  hans  sjæl. 
Ved  et  uheld  afslørede  hans  tidligere 
kammerater  hans  identitet.  De  aflagde 
besøg  i  haven  og  opmuntrede  ham  til 
at  vende  tilbage  til  sin  gamle,  onde 
livsførelse.  Da  han  nægtede  det,  an- 
greb de  ham,  og  masken  blev  revet  af 
hans  ansigt. 

Han  faldt  helt  sammen.  Dette  var  en- 
den på  hans  nyfundne  tilværelse  og 
kærlighedsdrøm.  Som  han  stod  dér 
med  bøjet  hoved  og  masken  liggende 
på  græsset  ved  sine  fødder,  kom  hans 
kone  ilende  gennem  haven  og  kastede 
sig  for  hans  fødder.  Da  hun  så  op  på 
ham  —  hvad  tror  I  så,  hun  så?  Linie  for 
linie,  træk  for  træk  var  ansigtet  nøjag- 
tigt det  samme,  som  maskens.  Smuk- 
ke linier,  regelmæssige  træk."  (Ukendt 
kilde) 

Der  er  ingen  tvivl  om,  at  det  liv,  man 
lever,  og  de  tanker,  man  tænker,  tyde- 
ligt sætter  deres  præg  på  éns  ansigt. 
Måske  har  jeg  tid  til  at  læse  et  par 
linier  fra  et  prosadigt,  som  jeg  tror  vil 
interessere  jer. 

Rygtesmeden 

I  hver  en  by,  i  hver  en  gade, 

i  næsten  hvert  eneste  hus  kan  du 

møde 
en  lille  trold,  der  lister  rundt 
med  halvejs  en  snærren  og 

halvvejs  et  grin 
han  klatrer  op  på  gyngestolen 
eller  går  på  dig  hvor  som  helst. 
Og  kommer  han  dig  ganske  nær, 
han  hvisker  dig  et  ord  i  øret  — 
et  eller  andet  rygte  om,  hvad 

andre  laver 
—  „Rygtesmed"  er  han  blevet  kaldt; 
han  siger  aldrig,  at  han  ved  for 

sikkert 
men  bare,  at  han  har  hørt, 

at  så'n  og  så'n, 
og  så  hvisker  han  det  til  dig. 
Og  så  går  du  også  og  hvisker. 
Og  når  det  siges  ofte  nok, 
vil  rygtet,  selvom  det  ikke  har 

noget  på  sig, 


hvis  Joe  fortæller  det  til  Mary  Floe, 
og  Mary  Floe  fortæller  det  til 

Mildred  Ruth  - 
så  ku'  det  li'sågodt  ha'  været  sandt. 
Forstår  du,  denne  lille  trold, 
han  siger  ikke,  at  han  ved  — 
han  siger  ikke,  at  det  er  ganske  vist, 
men  hvisker  bare  noget  i  dit  øre. 
For  han  ved  for  vist,  at  du  vil  bringe 

det  vid're 
til  én,  som  også  ved  at  hviske. 
Og  førend  sol  igen  går  ned, 
har  han  den  ondes  gerning  gjort, 
og  der  er  mindre  glæde,  mindre 

godt 
i  vores  lille  nabolag. 
Vær  på  vagt  for  den  „rygtesmed", 

når  han 
sig  sniger  indenfor  — 
bed  om  bevis  hver  eneste  gang. 
Forlang  et  navn,  et  sted,  en  dato, 
og  kommer  det  frem,  det  var  noget, 

han  hørte, 
så  sig,  du  ikke  tror  et  eneste  ord 
og  sig,  du  aldrig  vil  la'  det  gå  videre, 
som  kun  er  gadens  dumme  snak. 
Og  selvom  sladderen  er  smil  og 

smisk, 
så  nægt  at  gå  den  ondes  vej. 

(Fra  „Shell  Happytime") 
Brødre,  jeg  gad  vide,  om  nogen  af  jer 
nogensinde  har  sunget  i  et  herrekor  så 
smukt,  som  det  her  i  aften  på  212 
stemmer.  Det  har  været  dejligt  at  være 
sammen  med  jer.  Det  er  herligt  at  tje- 
ne Herren  på  denne  måde.  Hvor  er  vi 
begunstiget,  at  vi  bærer  dette  kosteli- 
ge præstedømme,  som  er  større  end 
den  magt,  konger  og  kejsere  har.  Hvor 
vidunderligt  er  det  ikke  for  enhver 
dreng  at  have  den  særrettighed  sam- 
men med  sine  brødre  og  sin  far.  Må 
Gud  velsigne  jer  alle,  at  det,  som  er 
blevet  sagt  i  aften  i  dette  møde  må 
fæstne  sig  i  jeres  hjerte,  og  at  vi  alle 
må  høste  udbytte  deraf. 
Dette  er  Herrens,,  værk.  Jeg  vil  gerne 
have,  at  I  drenge  og  I  mænd  skal  vide 
det.  Dette  er  Herrens  værk,  og  jeg  ved 
det,  og  jeg  vil  gerne  have,  at  I  skal 
vide,  at  jeg  ved  det.  Og  jeg  tror,  at  I 
ved  det,  og  sammen  vil  vi  gå  fremad 
for  at  leve  op  til  vor  storslåede  bestem- 
melse. Gud  velsigne  jer  i  Jesu  Kristi 
navn.  Amen. 

Succes  måles  ved 
selvkontrol 


Selvkontrol  er  at  bestemme  sig  til  en 
retskaffen  linie  —  og  at  udvikle  vilje- 
kraft til  at  nå  det  mål 


Emner:  Selvbeherskelse,  viljestyrke 


PRÆSIDENT  N.   ELDON   TANNER 
1.  rådgiver  i  Det  første  Præsidentskab 


Mine  kære  brødre,  det  er  altid  et  pri- 
vilegium, en  velsignelse  og  inspiration 
for  mig  at  se  ind  i  ansigterne  på  jer 
medlemmer  af  præstedømmet  i  dette 
store  tabernakel  og  tænke  på  de  hun- 
drede tusinde,  der  lytter  til  i  mange 
grupper  rundt  omkring  i  verden.  Hvor 
vidunderligt  er  det  ikke  at  høre  til  Jesu 
Kristi  Kirke  og  at  bære  Guds  præste- 
dømme og  få  lov  til  at  handle  i  hans 
navn!  Når  vi  tænker  på  de  titusinder  af 
præstedømme-medlemmer  rundt  om- 
kring i  verden,  giver  det  os  stor  op- 
muntring, og  vi  får  lyst  til  at  prise 
Herren. 

Da  vi  deltog  i  områdekonferencerne  i 
Sydamerika,  takkede  vi  Herren,  da  vi  i 
Buenos  Aires  så  flere  end  1  300  fra  Ar- 
gentina, Uruguay,  Paraguay  og  Chile 
deltage  i  Det  melkisedekske  Præste- 
dømmes lederskabsmøde.  Ved  de  of- 
fentlige konferencemøder  var  der  i 
Brasilien  samlet  over  5.500  og  i  Ar- 
gentina over  10.000. 


Det  er  tydeligt,  at  Herrrens  arbejde  går 
fremad,  og  at  riget  er  ved  at  blive  byg- 
get op  overalt  i  verden.  Medlemmerne 
blev  bevægede,  begejstrede  og  meget 
lykkelige  og  taknemmelige,  da  præsi- 
denten bekendtgjorde,  at  vi  vil  få  et 
tempel  i  Sao  PauJo.  Både  i  Brasilien  og 
Argentina  lovede  medlemmerne  deres 
fulde  støtte. 

Det  er  højst  opmuntrende  og  virkelig 
et  vidnesbyrd  om  evangeliets  sandhed 
at  se  forandringen  i  tilværelsen  hos 
dem,  der  accepterer  evangeliet  og  le- 
ver efter  dets  lærdomme,  og  at  høre 
deres  vidnesbyrd. 

Lad  mig  nu  fortælle  jer  om  en  ople- 
velse, jeg  havde  i  Caracas  i  Venezuela. 
Da  vi  dér  overværede  et  møde  af  de 
hellige  og  undersøgere,  anslog  præsi- 
denten, at  der  var  cirka  500  til  stede. 
Da  jeg  rejste  mig  for  at  tale,  bad  jeg 
dem,  der  var  blevet  døbt  i  1974  og  75 
om  at  rejse  sig.  Derefter  dem,  der  var 
blevet  døbt  i  1973,  -  72,  -  71  -  70. 
Derefter  bad  jed  dem,  der  havde  væ- 
ret i  kirken  i  mere  end  fem  år  om  at 
rejse  sig.  Der  var  kun  tre,  der  rejste 
sig  op  i  sidste  omgang,  og  de  var  be- 
søgende. Dette  giver  jer  en  forestilling 
om,  hvordan  Herrens  værk  går  fremad 
dernede. 

Og  nu  i  aften,  brødre.  Jeg  vil  gerne 
fremhæve,  og,  hvis  det  er  muligt,  få  jer 
allesammen  til  at  forstå,  hvilket  stort 
privilegium  det  er,  at  have  præstedøm- 
met, og  også  at  hjælpe  os  allesammen 
til  at  beslutte  os  til  at  ære  præstedøm- 
met og  vore  kaldelser,  så  vi  kan  blive 
et  lys  for  verden  og  hjælpe  med  til  at 
opbygge  Guds  rige  og  samtidig  berede 
os  til  udødelighed  og  evigt  liv.  Intet 
større  mål  kan  sættes,  og  intet  større 
fremskridt  kan  opnås,  og  ingen  større 
glæde  og  tilfredsstillelse  opleves,  end 
det  at  beslutte  sig  til,  at  ville  acceptere 


Jesus  Kristus  som  verdens  Frelser  og 
følge  hans  befalinger. 
Hos  mig  er  der  ingen  tvivl  om,  at  en- 
hver, der  befinder  sig  inden  for  min 
stemmes  rækkevidde,  mere  end  noget 
andet,  ønsker  at  berede  sig  til  evigt 
liv  og  ophøjelse  og  at  vide,  at  Herren 
er  tilfreds  med  hans  gerninger.  Men 
der  er  mange,  som  ikke  til  stadighed 
husker  på  dette,  og  nogle,  som  ikke 
er  parat  til  at  yde  den  indsats,  som  det 
kræver  at  leve  værdigt  til  disse  velsig- 
nelser. Med  dette  i  tankerne  vil  jeg 
gerne  have  lov  til  at  sige  en  smule  om 
selvdisciplin,  selvkontrol  eller  selvbe- 
herskelse, noget,  der  er  så  vigtigt  for 
os  allesammen,  hvis  vi  skal  fuldkom- 
mengøre det,  som  vi  har  sat  os  for  at 
gøre,  og  kunne  glæde  os  over  de  vel- 
signelser, som  vi  så  inderligt  ønsker  at 
få. 

Først  vil  jeg  gerne  citere  et  par  filo- 
soffer. 

Platon  (græsk  filosof  og  forfatter)  sag- 
de: „Den  første  og  bedste  sejr  er  at 
overvinde  sig  selv:  at  blive  overvundet 
af  selvet  er  af  alt  i  verden  det  mest 
skamfulde  og  modbydelige." 
Og  Leonardo  da  Vinci  (1452-1519,  ita- 
liensk maler,  opfinder,  ingeniør)  sagde: 
„Du  vil  aldrig  få  et  større  eller  mindre 
herredømme  end  det,  du  har  over  dig 
selv."  Så  fortsætter  han:  Et  menne- 
skes succes  måles  ved  dets  kontrol 
over  sig  selv;  dybden  af  dets  fiasko  ved 
dets  selvopgivelse  ...  og  denne  lov 
er  udtryk  for  evigtvarende  retfærdig- 
hed. Den,  som  ikke  kan  skabe  et  herre- 
dømme over  sig  selv,  vil  ikke  få  herre- 
dømme over  andre."  Med  andre  ord, 
han  kan  ikke  blive  en  værdig  fader 
eller  leder. 

Salomon  udtalte  i  al  sin  visdom  dette: 
„Større  end  helt  er  sindig  mand,  større 
at  styre  sit  sind  end  at  tage  en  stad" 
(Ordspr.  16:32) 

Der  er  to  vigtige  elementer  i  selv-kon- 
trol. Det  første  er  at  bestemme  sin  kurs 
eller,  som  man  siger,  sætte  sejlene,  for 
moralske  standarder;  det  andet  er  vil- 
jestyrke, eller  vinden  i  sejlene,  som 
skal  føre  én  fremad.  Som  jeg  sagde 
før,  bestemmes  karakteren  af  den  ud- 
strækning, i  hvilken  vi  kan  styre  os 
selv  hen  imod  den  gode  afslutning.  Det 
er  vanskeligt  at  sige  nøjagtigt,  hvad 
der  bygger  karakteren  op,  men  vi  ken- 
der den,  når  vi  ser  den.  Den  påkalder 
altid  vor  beundring;  mangler  den  føler 

vi  medlidenhed.  Men  i  det  store  og 
hele  er  det  et  spørgsmål  om  vilje- 
styrke. 

Jeg  tror  det  var  Garrison,  som  viste 
sin  store  beslutsomhed,  da  han  sag- 
de: „Jeg  er  oprigtig  —  jeg  vil  ikke  kom- 
me med  udflugter  —  jeg  vil  ikke  kom- 
me med  undskyldninger  —  jeg  vil  ikke 
tilbagekalde  en  smule  —  og  jeg  vil  bli- 
ve hørt!"  (William  Llloyd  Garrison,  ame- 
rikansk absolutionist  1805—1879,  i  Sa- 
lutary  Address  of  the  Liberator,  1.  jan. 
1831) 

Dette  burde  gælde  for  enhver  af  os, 
der  er  engageret  i  kampen  for  ret  og 
sandhed. 

Kristus  gav  os  måske  mere  bestemt  og 
tydeligt  svar  på,  hvordan  man  får  suc- 
ces, da  han  sagde: 
„Gå  ind  ad  den  snævre  port;  thi  vid  er 
den  port  og  bred  den  vej,  som  fører 
til  fortabelsen,  og  mange  er  de,  der 
går  ind  ad  den; 

og  snæver  er  den  port  og  trang  den 
vej,  som  fører  til  livet,  og  få  er  de  der 
finder  den."  (Matt.  7:13-14) 
Når  vi  tænker  over  det,  er  det  tydeligt, 
at  de,  der  holder  sig  på  den  lige  og 
snævre  vej,  der  fører  til  deres  mål,  for- 
di de  er  klar  over,  at  den  lige  linie  er 
den  korteste  afstand  mellem  to  punk- 
ter, og  at  omveje  er  meget  farlige,  er 
dem,  der  har  succes  her  i  livet  og  glæ- 
der sig  over  selverkendelse  og  op- 
nåede resultater.  Det  kræver  selvkon- 
trol og  selvdisciplin. 
På  den  anden  side  finder  de,  der  und- 
lader til  stadighed  at  huske  på  deres 
mål  og  undlader  at  disciplinere  sig 
selv,  at  de  følger  omveje  og  veje,  der 
fører  til  nederlag  og  ødelæggelse. 
Der  findes  nogle,  som  beklager  sig 
over,  at  det  at  følge  den  lige  og  snæv- 
re vej  kræver  begrænsninger,  restrik- 
tioner og  overvindelse,  og  over  at  måt- 
te undvære  noget,  som  er  meget  fri- 
stende. Men  vi  må  huske,  at  det  garan- 
terer en  sejr  og  opnåelse  af  vore  mål, 
noget,  der  opnås  ved  at  sætte  et  mål 
og  så  være  i  stand  til  at  koncentrere 
sig  og  følge  en  ufravigelig  kurs. 
„Snæver"  er  et  meget  betydningsfuldt 
ord.  Ofte  beskylder  folk  os  for  at  være 
snæversynede,  fordi  vi  følger  den  lige 
og  snævre  vej,  som  ganske  rigtigt  kræ- 
ver selvkontrol  og  selvfornægtelse.  Vi 
må  gøre  os  det  klart,  og  være  parat  til 
at  acceptere  den  kendsgerning,  at  det 
begrænser  og  virker  forbeholdent  på 


visse  områder.  Men  lad  os  fuldt  ud  er- 
kende, at  det  ikke  binder  eller  lænker 
menneskeheden.  Tværtimod  er  det  ve- 
jen til  frigørelse,  uafhængighed  og  fri- 
hed. 
Husk  at: 

De  højder,  som  store  mænd  har 
nået  og  beholdt, 

blev  ikke  nået  i  et  enkelt  slag. 

Men  medens  deres  kammerater  sov 

arbejdede  de  sig  opad  om  natten. 
(Henry  Wadsworth  Longfellow: 
„The  Ladder  of  St.  Augustine") 
Husk  også,  at  naturen  aldrig  betaler 
en  ufortjent  løn,  og  at  den  aldrig  und- 
lader at  betale  en,  der  er  fortjent.  Hvis 
du  ønsker  at  opnå  økonomisk  succes, 
hvis  du  ønsker  at  blive  lykkelig,  hvis  du 
ønsker  at  have  et  godt  helbred,  hvis 
du  gerne  vil  være  moralsk  ren,  hvis  du 
ønsker  at  have  religiøs  fred  i  sindet,  så 
er  der  kun  én  sikker  vej,  og  det  er  den 
lige  og  snævre  vej  —  ærens  vej,  vejen 
gennem  flid,  mådehold,  ligefremhed  og 
dyd. 

Hvis  du  ønsker  at  få  succes  eller  blive 
fremragende  på  et  eller  andet  område, 
er  det  vigtigt,  at  du  mens  du  er  ung 
bestemmer  dig,  til  at  blive  en  dygtig 
dreng  og  ikke  venter  til  du  er  blevet 
mand  med  at  bestemme  dig  til  at  blive 
en  stor  mand;  og  derpå  må  du  have 
mod  og  styrke  og  beslutsomhed  til  at 
disciplinere  dig  selv,  anvende  selv- 
kontrol og  selvbeherskelse. 
Jeg  har  et  barnebarn,  en  ung  mand, 
som  er  en  fremragende  badminton- 
spiller. Seksten  år  gammel  er  han  me- 
sterspiller. Han  har  nået  det  ved  at  lø- 
be mange  kilometer  hver  morgen  og 
holde  sig  i  fysisk  form.  Uden  at  have 
forsømt  sin  skole,  har  han  trænet  og 
trænet  og  holdt  visdomsordet  til  mind- 
ste detalje  og  fulgt  sundhedsprincip- 
perne  meget  bogstaveligt.  Jeg  respek- 
terer ham  for  det. 

I,  som  har  præstedømmet,  hvor  I  end 
måtte  være  i  aften,  I  bør  påskønne,  at 
I  har  det  privilegium  at  have  det,  og 
at  I,  da  I  accepterede  præstedømmet, 
indgik  en  pagt  med  Herren  om,  at  I  ville 
ære  præstedømmet  og  leve  værdigt  til 
det. 

Det  er  såre  vigtigt,  at  I  holder  jer  rene 
og  ubesmittede  og  ikke  deltager  i  vul- 
gære, urene  eller  vanhellige  foretage- 
ner. Når  I  går  til  jeres  søndagsskole- 
og  nadver-  møder  og  får  lov  til  at  om- 
dele nadveren  til  minde  om  det  store 


offer,  som  Frelseren  gjorde  for  os,  så 
vær  sikker  på,  at  I  er  værdige,  at  jeres 
hænder  er  rene,  at  jeres  hjerte  er  ube- 
smittet, og  at  I  ikke  i  løbet  af  ugen 
har  gjort  noget,  som  har  gjort  jer  uvær- 
dige. 

Da  jeg  overværede  et  nadvermåde  for- 
leden dag,  glædede  det  mig  meget  at 
se,  at  de,  der  velsignede  og  omdelte 
nadveren,  var  i  hvide  skjorter  og  hav- 
de slips  på,  de  var  velsoignerede  og 
rene.  Og  under  hele  ceremonien  var 
de  meget  ærbødige.  Jeg  komplimen- 
terede de  unge  mænd  og  biskoppen  og 
fortalte  dem,  at  jeg  var  sikker  på,  at 
Herren  var  tilfreds  med  den  måde, 
hvorpå,  nadveren  var  blevet  admini- 
streret. Nadvertjenesten  er  meget 
hellig.  Jeg  tænkte  på,  om  Herren  kan 
være  tilfreds,  hvis  vi  undlader  at  vise 
vor  respekt  og  være  ærbødige. 
Men  han  kan  heller  ikke  være  tilfreds, 
når  unge  mænd,  der  har  præstedøm- 
met, gør  og  siger  noget  i  løbet  af  ugen, 
som  de  ved,  er  forkert. 
For  adskillige  år  siden  kom  mit  ældste 
barnebarn,  en  dreng,  som  havde  væ- 
ret diakon  i  et  år,  hen  til  mig  og  sagde: 
„Bedstefar,  jeg  har  været  en  hundre- 
de-procent-dreng, lige  siden  jeg  blev 
ordineret  til  diakon  for  et  år  siden." 
Jeg  sagde:  „Hvad  mener  du  med  en 
hundred-procent-dreng?"  Det  vidste 
jeg  selvfølgelig  godt,  men  han  svare- 
de: „Jeg  har  ikke  forsømt  et  eneste 
nadvermøde,  søndagsskolemøde  eller 
præstedømmemøde,  siden  jeg  blev  or- 
dineret til  diakon." 

Jeg  ønskede  ham  tillykke  med  det  og 
sagde  så:  „John,  hvis  du  vil  fortsætte 
med  at  være  en  hundred-procent- 
dreng, til  du  er  gammel  nok  til  at  rejse 
på  mission,  så  vil  jeg  financiere  din 
mission",  Han  smilede  og  sagde:  „Det 
vil  jeg." 

Jeg  mente,  at  jeg  var  på  den  sikre  si- 
de, men  han  satte  sig  for  at  blive  „en 
hundred-procent"  helt  igennem.  Jeg 
husker  to  gange,  hvor  han  holdt  sig 
selv  i  stramme  tøjler,  for  at  kunne  gen- 
nemføre sit  forehavende.  Engang  invi- 
terede hans  onkel  ham  på  en  tur  sam- 
men med  sig  og  sine  drenge;  de  skulle 
være  borte  søndagen  over.  John  sag- 
de: „Er  der  noget  sted,  hvor  jeg  kan 
passe  mine  møder  om  søndagen?"  Da 
han  fik  at  vide,  at  det  var  der  ikke, 
sagde  han:  „Nej  tak,  jeg  kan  ikke  tage 
med.  Jeg  skal  være  en  hundred-pro- 

center."  Og  derfor  afstod  han  fra  en 
dejlig  tur  til  havet  og  en  ø,  hvor  de 
rigtigt  skulle  feste. 

En  anden  gang,  lige  før  en  week-end, 
brækkede  han  sit  ene  ben.  Det  første 
han  spurgte  lægen  om,  var:  „Kan  jeg 
komme  i  kirke  på  søndag?  Jeg  skal 
være  en  hundredprocenter."  Han  kom 
naturligvis  i  kirke  om  søndagen  —  på 
krykker. 

Da  han  blev  19  år,  sagde  han:  „Bedste- 
far. Jeg  har  været  en  hundred-procen- 
ter, lige  siden  vi  lavede  den  aftale." 
Jeg  var  meget  glad  for  at  betale  hans 
mission.  Dette  heldige  resultat  har  haft 
stor  indflydelse  på  hans  liv.  Det  er  ik- 
ke vanskeligt  for  ham  at  beherske  sig, 
at  gøre  det,  som  for  ham  er  det  rig- 
tige, og  som  vil  bringe  ham  succes. 
Hvor  er  det  vigtigt,  at  hver  eneste  som 
har  præstedømmet,  strengt  efterlever 
visdomsordet.  At  han  aldrig  har  noget 
at  gøre  med  tobak,  kaffe,  te,  alkohol 
eller  narkotika.  At  han  holder  sabbaten 
hellig;  at  han  er  ærlig  og  retskaffen  i 
alle  forhold;  at  han  opdrager  sig  selv 
på  enhver  måde,  for  at  sikre  sig,  at  han 
er  værdig  og  acceptabel  for  Herren. 
Satan  er  bestandigt  i  arbejde,  og  på 
sin  listige  måde  frister  han  os  gennem 
vores  appetit,  vore  lyster  og  vore  ven- 
ner til  at  gøre  sådan  noget,  som  det 
ikke  er  ret  og  passende  for  os  at  gøre. 
Alt  for  ofte  giver  ikke  blot  vore  unge, 
men  også  nogle  af  brødrene  i  store 
stillinger,  efter  for  fristelser.  Vi  må  til 
enhver  tid  være  på  vagt  over  for  det 
onde.  Vi  må  aldrig,  aldrig  slappe  af  el- 
ler glemme,  hvem  vi  er,  og  hvad  vi 
prøver  at  opnå. 

For  ikke  så  længe  siden  havde  jeg  den 
sørgelige  oplevelse,  at  tale  med  en 
missionær,  som  før  han  blev  kaldet  til 
missionær,  gjorde  sig  skyldig  i  umora- 
litet. Han  sagde  ikke  noget  om  det  til 
sin  biskop  eller  stavspræsident.  Fak- 
tisk løj  han  om  det  og  rejste  ud  på  sin 
mission,  skyldig  i  overtrædelse  og  skyl- 
dig i  at  lyve.  Han  var  ude  af  stand  til 
at  få  Herrens  Ånd.  Til  sidst  gik  han  til 
sin  missionspræsident  og  tilstod  sin 
skyld.  Han  var  meget  angerfuld  og  bad 
Herren  om  tilvigelse. 
Da  han  talte  med  mig,  sagde  han:  „Jeg 
er  parat  til  at  blive  udelukket  eller  hvad 
som  helst  andet.  Jeg  ønsker  kun  at 
komme  tilbage  i  godt  fællesskab  med 
Herren  og  få  tilgivelse  af  ham." 


Vi  har  ikke  råd  til  at  vakle  hid  og  did 
på  nogen  måde.  Vi  bør  altid  huske  på, 
at  vi  prøver  at  berede  os  til  en  mission, 
til  tempelægteskab,  til  aktivitet  i  kir- 
ken og  til  at  være  gode  eksempler,  så 
andre  kan  blive  påvirket  af  den  måde, 
vi  fører  vort  liv  på. 

Så  mange  mennesker  siger:  „En  en- 
kelt cigaret,  en  enkelt  kop  te  eller  kaffe, 
et  enkelt  sug  af  marijuana  vil  ikke  ska- 
de dig,  og  en  enkelt  drik  spiritus  kan 
bestemt,  ikke  skade  nogen." 
Jeg  vil  gerne  fremhæve,  at  hvis  du  al- 
drig tager  den  første,  så  vil  der  aldrig 
blive  tale  om  den  anden.  Du  vil  aldrig 
blive  alkoholiker  eller  afhængig  af  nar- 
kotika. 

Herren  er  interesseret  i  enhver  dreng, 
hvor  end  han  .er  eller  hvad  end  han 
foretager  sig.  Vi  er  alle  blevet  for- 
udordineret  til  en  eller  anden  stilling, 
en  eller  anden  kaldelse,  en  eller  anden 
position  eller  et  eller  andet  ansvar. 
Præsident  Kimball  havde,  da  han  var 
dreng,  ingen  anelse  om,  at  han  en  dag 
skulle  blive  apostel.  Han  har  endda 
sagt,  at  da  han  blev  kaldet  som  apo- 
stel, græd  han  og  bad,  og  bad,  at  han 
måtte  være  værdig. 
Jeg  ønsker  ikke  at  gøre  præsident 
Kimball  forlegen,  men  jeg  kender  ikke 
noget  bedre  eksempel  noget  sted  i  ver- 
den, hvor  en  ung  mand  gennem  disci- 
plin og  selvbeherskelse  beredte  sig  så 
godt  for  den  stilling,  som  Herren  hav- 
de tiltænkt  ham.  Nu  har  han  som  Guds 
profet  bedt  alle  vore  unge  mænd  be- 
rede sig  til  at  rejse  på  mission  ved  at 
studere  og  ved  at  hoJde  sig  rene  og 
retskafne  og  værdige  og  ved  at  spare 
penge  sammen  til  deres  mission. 
Jeg  vil  gerne  sige  til  alle  jer  unge 
mænd,  at  hvis  I  vil  gøre  det,  som  kir- 
kens præsident  beder  jer  om,  så  vil  I 
blive  lykkelige  og  få  succes,  og  I  vil 
udføre  meget  godt  og  være  rede  til  en- 
hver kaldelse,  der  måtte  komme  til  jer 
fra  Herren  gennem  én,  der  har  myn- 
dighed. 

Da  jeg  var  til  område-konferencen  i 
Buenos  Aires,  traf  jeg  en  ung  mand, 
som  er  chef  for  Gilette  barbermaskine- 
kompagniets afdelinger  i  hele  Sydame- 
rika. Han  bestemte  sig  som  dreng  til  at 
leve  på  den  måde,  som  Herren  ønske- 
de, han  skulle,  at  ære  ethvert  embede, 
han  havde  i  præstedømmet.  Han  kom 
fra  Argentina  til  BYU,  hvor  han  blev 

præsident  for  elevsammenslutningen. 
Derfra  kom  han  til  at  arbejde  for  Gilet- 
te-kompagniet  i  USA,  og  er  netop  ble- 
vet chef  for  kompagniet  i  hele  Syd- 
amerika. Han  oversatte  for  præsident 
Kimball  under  alle  dennes  taler  under 
område-konferencen. 
Han  fortalte  mig,  hvor  beæret  han  var 
over,  at  kunne  oversætte  for  en  profet. 
Han  fortalte  mig  også,  hvor  meget 
evangeliet  betød  i  hans  liv,  og  hvordan 
det  havde  beredt  ham  for  det  arbejde, 
han  nu  havde. 

Herren  søger  altid  mænd,  til  hvem  han 
kan  have  fuld  tillid,  som  kan  repræsen- 


tere ham  i  missionsmarken,  og  mænd, 
som  man  kan  stole  på  i  alle  forhold, 
og  som  er  parate  til  at  hjælpe  med  i 
opbyggelsen  af  hans  rige. 
Herren  sagde:  „Dette  er  min  gerning 
og  herlighed  —  at  tilvejebringe  udøde- 
lighed og  evigt  liv  for  mennesket"  (Mo- 
ses 1 :39).  Han  beder  os,  der  har  præ- 
stedømmet, om  at  hjælpe  ham  med  at 
udbrede  evangeliet,  at  leve  og  hjælpe 
andre  til  at  leve,  så  de  kan  glæde  sig 
til  udødelighed  og  evigt  liv. 
Jeg  ønsker  at  bære  mit  vidnesbyrd  for 
jer  og  til  verden  i  denne  påsketid,  at 
Jesus  Kristus  lever,  og  at  han  virkelig 


er  den  levende  Guds  Søn;  at  han  kom 
til  jorden,  gav  sit  liv  for  dig  og  mig;  at 
han  gav  os  livets  og  frelsens  plan,  som 
er  det  evangelium,  vi  forkynder  i  hans 
genoprettede  kirke;  at  vi  ledes  af  Guds 
profet  i  vore  dage,  Spencer  W.  Kim- 
ball. 

Lad  os  leve  efter  princippet  om  selv- 
beherskelse og  disciplin,  så  vi  kan  vi- 
se os  værdige  til  de  mange  velsignel- 
ser, vi  modtager,  når  vi  har  præste- 
dømmet, og  vandre  retskaffent  for 
Herren  til  enhver  tid.  Det  beder  jeg 
ydmygt  om  i  Jesu  Kristi  navn.  Amen. 


Vi  trænger  til  modige 
mænd 


Emne:  Mod 


Den  betydeligste  form  for  mod  er  at 
lyde  vor  samvittighed  og  vor  Gud  i  alle 
forhold 


PRÆSIDENT  MARION  G.  ROMNEY 
2.  rådgiver  i  Det  første  Præsidentskab 


Brødre  i  præstedømmet!  Jeg  har  i  sin- 
de i  aften  at  sige  lidt  om  mod.  Der  fin- 
des forskellige  former  for  mod  —  man 
taler  for  eksempel  om  fysisk  mod  og 
moralsk  mod. 

Efter  min  erfaring  er  imidlertid  den, 
som  er  sand  over  for  sig  selv,  og  altså 
har  moralsk  mod,  også  fysisk  modig. 
Shakespeare  lader  i  „Hamlet"  Polo- 
nius  instruere  sin  søn  i  mange  sider  af 
god  opførsel.  Og  han  afslutter  en  lang 
replik  med  denne  udtalelse: 

Men,  fremfor  alt,  vær  sanddru  mod 

dig  selv, 
da  følger  vist,  som  natten  følger 

dag, 
at  du  kan  ikke  være  falsk  mod 
nogen. 

(„Hamlet",  1:111. 
Østerbergs  oversættelse) 

Vi  har  alle  en  samvittighed,  og  en  sam- 
vittighed er  grundlaget  for  moralsk 
mod.  Et  virkelig  modigt  menneske  vil 
altid  lyde  sin  samvittighed.  At  vide, 
hvad  der  er  ret  og  ikke  gøre  det,  er 
fejghed. 

I  kirkens  litteratur  finder  vi  mange 
fremragende  eksempler  på  mod.  Tænk 
for  eksempel  et  øjeblik  på  profeten  Jo- 
seph Smith.  Da  han  fortalte  en  lokal, 
luthersk  præst  om  sit  første  syn,  blev 
han  mødt  med  irettesættelse  og  hån. 
„Dog  var  det  ikke  desto  mindre  en 
kendsgerning,  at  jeg  havde  set  et  syn", 
skrev  han. 

„Jeg  havde  virkelig  set  et  lys,  og  midt 
i  det  lys  så  jeg  to  personer,  og  de  talte 
virkelig  til  mig,  og  selv  om  jeg  blev 
hadet  og  forfulgt,  fordi  jeg  sagde,  at 
jeg  havde  set  et  syn,  var  det  alligevel 


sandt;  og  medens  de  forfulgte  og  smæ- 
dede mig  og  talte  allehånde  ondt  om 
mig,  uforskyldt,  fordi  jeg  sagde  det, 
følte  jeg  mig  drevet  til  at  sige  i  mit 
hjerte:  Hvorfor  forfølge  mig,  fordi  jeg 
siger  sandheden?  Jeg  har  virkelig  set 
et  syn,  og  hvem  er  jeg,  at  jeg  kan  mod- 
stå Gud?  Og  hvorfor  tænker  verden  på 
at  få  mig  til  at  få  mig  til  at  fornægte, 
hvad  jeg  virkelig  har  set?  Thi  jeg  hav- 
de set  et  syn;  jeg  vidste  det,  og  jeg 
kunne  ikke  fornægte  det  ..."  (Joseph 
Smith  2:24-25) 

Profeten  var  sanddru  over  for  sig  selv, 
ikke  blot  i  sin  ungdom,  men  hele  livet. 
Atten  år  efter  det  første  syn  var  profe- 
ten og  andre  blevet  „spærret  inde  i 
en  kold,  åben,  ufærdig  retsbygning"  i 
flere  uger. 
„En    af   disse    kedsommelige    nætter 


(skriver  Parley  P.  Pratt)  havde  vi  ligget 
som  om  vi  sov  til  efter  midnat,  og  vore 
øren  og  hjerter  havde  lidt  meget,  mens 
vi  havde  lyttet  i  timevis  til  de  uanstæn- 
dige vittigheder,  de  frygtelige  eder, 
forfærdelige  gudsbespottelser  og  det 
sjofle  sprog,  som  vore  vagter  anvendte 

Jeg  havde  lyttet,  til  jeg  blev  så  mod- 
løs, chockeret,  oprevet  og  i  den  grad 
fyldt  med  indigneret  retfærdsfølelse, 
at  jeg  næsten  ikke  kunne  afholde  mig 
fra  at  rejse  mig  og  irettesætte  vagt- 
posterne; men  jeg  havde  ikke  sagt  no- 
get til  Joseph  eller  nogen  anden, 
skønt  jeg  lå  ved  siden  af  ham  og  vid- 
ste, at  han  var  vågen.  Pludselig  rejste 
han  sig  op  og  talte  med  en  stemme, 
der  lød  som  torden,  eller  som  en  brø- 
lende løve,  idet  han  sagde  sådan  no- 
get lignende  som: 

.Stille!  I  djævelens  øgleunger.  I  Jesu 
Kristi  navn  irettesætter  jeg  jer  og  be- 
faler jer  at  holde  op;  jeg  vil  ikke  leve 
et  minut  længere,  hvis  jeg  skal  høre  på 
et  sådant  sprog.  Stands  sådan  tale,  el- 
ler jeg  vil  dø  øjeblikkelig!' 
Han  standsede  sin  tale.  Han  stod  op- 
rejst i  frygtelig  majestæt.  Lænket  uden 
våben;  koldblodig,  fattet  og  værdig 
som  en  engel  så  han  på  de  vigende 
vagter,  hvis  våben  var  sænket  eller  fal- 
det til  jorden,  hvis  knæ  rystede,  som 
stod  skælvende  i  en  krog  eller  krøb 
sammen  ved  hans  fødder,  som  bad  de 
ham  om  tilgivelse  og  forholdt  sig  gan- 
ske stille,  indtil  nye  vagtposter  afløste 
dem." 
„Jeg  har  set  retfærdighedens  udøvere 


i  Englands  retssale",  fortsætter  Par- 
ley, „klædt  i  embedsdragt,  set  forbry- 
dere blive  stillet  foran  dem,  hvor  døds- 
domme blev  afsagt  uden  tøven,  i  en- 
gelske retslokaler.  Jeg  har  overværet, 
at  en  kongres  i  højtidelighed  har  givet 
nationen  love;  jeg  har  forsøgt  at  lære 
af  konger,  kongelige  hoffsale,  af  tro- 
ner og  kroner  og  af  kejsere,  samlet  for 
at  afgøre  kongedømmers  skæbne;  men 
værdighed  og  majestætisk  ophøjethed 
har  jeg  kun  set  én  gang,  som  den  stod 
dér  i  lænker  ved  midnatstid  i  et  fange- 
hul i  en  uanselig  landsby  i  Missouri" 
(Autobiography  of  Parley  P.  Pratt,  si- 
derne 209-211,  fremhævelse  tilføjet). 
Jo,  profeten  udviste  her  både  stort  mo- 
ralsk og  stort  fysisk  mod. 
Det,  at  han  forblev  tro  mod  sig  selv  og 
sin  Skaber,  kostede  ham  livet.  Det 
sikrede  ham  også  evigt  liv  og  op- 
højelse. 

I  Mormons  Bog  lærer  vi  om  Nephis 
store  mod.  I  husker,  at  mens  Lehi  og 
hans  familie  lå  i  lejr  i  Lemuels  Dal,  in- 
struerede Herren  ham  om  at  sende 
sine  sønner  tilbage  til  Jerusalem  og 
skaffe  optegnelserne  fra  Laban.  Laman 
og  Lemuel  mukkede  og  sagde,  at  det 
var  „et  vanskeligt  hverv"  (1.  Nep.  3:5), 
men  Nephi,  deres  yngre  bror,  sagde: 
„Jeg  vil  gå  og  gøre  det,  som  Herren 
har  befalet,  thi  jeg  ved,  at  Herren  ikke 
giver  menneskene  nogen  befaling, 
uden  at  han  åbner  en  udvej  for  dem, 
så  de  kan  udføre  det,  som  han  befaler 
dem"  (1.  Nep.  3:7). 

Og  så  drog  de  op  til  Jerusalem.  De 
trak  lod.  Laman  gik  derind.  Laban  be- 


skyldte ham  for  at  være  en  tyv  og 
truede  med  at  dræbe  ham. 
Så  kom  han  tilbage  til  sine  brødre,  men 
uden  pladerne.  Han  vidste,  at  han  ikke 
kunne  få  dem,  og  han  havde  bevist 
det.  Han  sagde,  at  de  burde  tage  til- 
bage til  deres  far.  Men  denne  unge 
mand,  Nephi,  sagde:  „Så  sandt  som 
Herren  lever  og  vi  lever,  vil  vi  ikke 
vende  tilbage  til  vor  fader  i  ørkenen, 
førend  vi  har  udført  det,  som  Herren 
har  befalet  os"  (1.  Nep.  3:15). 
Så  drog  de  på  Nephis  forslag  til  deres 
arveland,  fik  fat  på  deres  guld  og  sølv 
og  andre  værdier  og  prøvede  at  købe 
optegnelserne  af  Laban. 
Han  var  begærlig  efter  at  få  deres  rig- 
domme og  sendte  sine  tjenere  for  at 
få  fingre  i  dem.  Og  brødrene  måtte 
flygte  for  livet  ind  i  ørkenen,  hvor  de 
gemte  sig  i  klippehuler.  Og  der  „slog 
de  Nephi  og  Sam  med  en  stok"  (1. 
Nep.  3:28).  Og  en  engel  kom  og  irette- 
satte dem.  Og  efter  at  engelen  var  for- 
svundet, knurrede  Laman  og  Lemuel 
igen  og  sagde,  at  det  var  umuligt  for 
dem  at  få  fat  på  pladerne,  at  Laban 
var  „en  mægtig  mand,  der  kan  befale 
over  halvtredsindstyve,  ja,  han  kan  en- 
dog slå  halvtredsindstyve  ihjel;  hvor- 
for skulle  han  da  ikke  kunne  slå  os 
ihjel?"  (1.  Nep.  3:31). 
Men  Nephi  sagde:  „Herren  ...  er  mæg- 
tigere end  hele  verden,  mon  da  ikke 
også  mægtigere  end  Laban  og  hans 
halvtredsindstyve,  ja  eller  endog  hans 
titusinder?"  (1.  Nep.  4:1) 
De  fulgte  derpå  Nephi  tilbage  til  Jeru- 
salem. Nephi  gik  derind,  og  han  kom 

tilbage  med  pladerne.  Nephis  tro  og 
mod  var  sandelig  stort. 
På  det  tidspunkt,  da  Lehi  og  hans  fa- 
milie forlod  Jerusalem,  boede  der  i 
området  en  anden  ung  mand  ved  navn 
Daniel.  Også  han  kom  i  sit  liv  til  at  ud- 
vise stort  mod.  I  året  597  før  Kristue, 
kun  tre  år  efter  at  Lehi  var  rejst,  blev 
Daniel  ført  ind  i  Babylon  som  fange  af 
Nebukadnezar.  Snart  efter  kom  han  til 
at  udvise  stort  mod,  da  han  og  Hanaja, 
Misjael  og  Azarja  nægtede  at  besmitte 
sig  med  kongens  kød  og  vin  (Dan.  1 :8). 
Det  vil  sige,  at  han  nægtede  at  bryde 
„visdomsordet",  således  som  det  efter- 
levedes af  israelitterne  på  hans  tid, 
selvom  kongen  havde  befalet  dem  at 
gøre  det. 

Han  udviste  også  enestående  mod,  da 
han  tydede  kongens  drøm,  idet  han  for- 
talte den  gamle  konge,  at  det  var  „den 
Højestes  råd"  (Dan.  4:24),  og  at  han, 
Nebukadnezar,  ville  blive  drevet  ud  fra 
menneskenes  samfund  og  skulle  bo 
blandt  markens  dyr  og  spise  urter  sam- 
men med  kvæget  i  syv  år,  „til  du  skøn- 
ner, at  den  Højeste  er  Herre  over  men- 
neskenes rige,  og  kan  give  det  til, 
hvem  han  vil"  (Dan.  4:25).  Og  derpå 
rådede  han  kongen  til  at  „gøre  ende 
på  dine  synder  ...  og  ...  misgernin- 
ger" (Dan.  4:27;  se  også  Dan.  4:20,  22, 
24-25,  27). 

Kan  I  forestille  jer  det  mod,  det  kræ- 
vede hos  en  slave  at  tale  sådan  til  en 
konge,  hvis  rige  sagdes  at  række  til 
„jordens  ende"?  (Dan.  4:22).  Men  det 
var  det,  han  gjorde.  Og  så  mærkeligt 
det  end  kan  lyde,  så  overlevede  han 
kongen. 

Da  denne  Daniel  blev  stillet  frem  for 
Belsazzar,  Nebukadnezars  efterfølger, 
for  at  tyde  de  mærkelige  skriftegn, 
kongen  havde  set  på  væggen,  udviste 
han  et  lignende  mod.  Han  fortalte  Bel- 
sazzar at  skriften  sagde: 
„Gud  har  talt  dit  riges  dage  og  gjort 
ende  derpå." 

„Du  er  vejet  og  fundet  for  let." 
„Dit  rige  er  delt  og  givet  til  Medien  og 
Persien"  (Da.  5:26-28). 
Daniel  nøjedes  ikke  med  at  læse  bud- 
skabet; men  før  han  gjorde  det,  havde 
han  mod  nok  til  at  fortælle  Belsazzar, 
at  han  selv  havde  bragt  denne  dom 
over  sig  ved  sine  overtrædelser.  Han 
fortalte  ham  også,  at  en  af  hans  syn- 
der var  vanhelligelsen  af  de  kar,  som 


hans  far,  Nebukadnezar,  havde  bragt 
med  sig  fra  templet  i  Jerusalem,  og  at 
en  anden  var  at  være  hovmodig  „mod 
himmelens  Herre!"  (Dan.  5:23;  se  også 
hele  Dan.  5). 

Optegnelsen  siger  „samme  nat  blev 
Belsazzar,  kaldæernes  konge,  dræbt" 
(Dan.  5:30). 

Darius,  en  meder,  som  overtog  konge- 
riget, opdelte  det  i  120  provinser,  og 
han  satte  en  satrap  over  hver  provins, 
og  over  satrapperne  satte  han  tre  rigs- 
råder, „af  hvilke  Daniel  var  den  ene" 
(Dan.  6:2). 

I  denne  stilling  havde  Daniel  lejlighed 
til  at  vise  sit  mod,  idet  han  blev  stillet 
i  stor  fare.  De  andre  „rigsråder  og  sa- 
trapper søgte  at  finde  en  eller  anden 
brøde  i  hans  embedsførelse."  De  var 
jaloux  på  ham,  men  de  kunne  ikke 
finde  nogen  brøde  eller  brist  hos  ham. 
„Så  sagde  disse  mænd:  ,Vi  finder 
ingen  sag  mod  denne  Daniel,  med 
mindre  vi  kan  finde  noget  i  hans  guds- 
dyrkelse.' 

Derfor  stormede  disse  rigsråder  og 
satrapper  til  kongen  ...  og  (fik  ham 
til)  at  udstede  et  forbud  om,  at  enhver, 
som  i  tredive  dage  beder  en  bøn  til 
nogen  anden  end  dig,  o  konge,  skal 
kastes  i  løvekulen." 
Men  så  snart  Daniel  fandt  ud  af  dette, 
gik  han  straks  til  sit  hus;  han  åbnede 
vinduerne,  så  folk  kunne  se  ind,  og 
han  knælede  i  sit  kammer  „tre  gange 
om  dagen  og  bad  og  priste  sin  Gud, 
ganske  som  han  tilform  havde  gjort" 
(Se  Dan.  6:4-7,10). 

Jeg  går  ud  fra,  at  ingen  vil  benægte,  at 
ved  således  at  være  sanddru  over  for 
sig  selv  og  sin  Gud,  udviste  Daniel  stor 
tro  og  stærkt  mod. 

Det  er  ikke  nødvendigt,  at  jeg  læser 
resten.  I  ved,  hvad  der  skete.  I  ved,  at 
han  blev  kastet  i  løvekulen,  fordi  kon- 
gen ikke  kunne  forandre  medernes  og 
persernes  lov,  og  at  Herren  lukkede  lø- 
vernes munde  for  at  redde  Daniel. 
Ikke  alle  modige  handlinger  giver  så 
storslåede  resultater.  Men  de  bringer 
allesammen  fred  og  tilfredshed,  nøjag- 
tigt som  fejghed  til  slut  bringer  bekla- 
gelse og  fortrydelse. 
Det  ved  jeg  af  egen  erfaring.  Jeg  hu- 
sker, da  jeg  var  en  dreng  på  15  år,  og 
vi  var  blevet  udvist  af  Mexico  under 
revolutionen.  Mine  forældre  rejste  til 
Los  Angeles  fra  El  Paso  i  Texas.  Jeg 


fik  noget  arbejde  hos  en  flok  mormon- 
hadere, og  jeg  sagde  ikke  noget  om, 
at  jeg  var  mormon.  Nogen  tid  efter 
kom  præsident  Joseph  F.  Smith  til  Los 
Angeles  og  spiste  til  middag  hos  mine 
forældre  —  en  meget  beskeden  mid- 
dag. Jeg  kan  huske,  at  den  var  meget 
enkel.  Han  lagde  hånden  på  mit  hoved 
og  sagde:  „Min  dreng,  skam  dig  aldrig 
over  at  være  mormon." 
Og  I  skal  vide,  at  jeg  hele  mit  liv  har 
været  ked  af,  at  jeg  ikke  havde  mod 
til  at  rejse  mig  op  og  skælde  de  sjofle 
mænd  ud. 

Jeg  husker  en  anden  gang,  da  jeg  var 
i  Australien  på  mission.  Jeg  tog  afsted 
for  at  besøge  Jenola-huleme  —  nogle 
pragtfulde  huler.  Og  mens  vi  vandrede 
gennem  dem,  sagde  føreren:  „Hvis  no- 
gen af  jer  vil  gå  derover  og  stille  jer 
på  den  klippeblok  og  synge  en  sang, 
så  skal  I  få  at  høre  denne  hules  smuk- 
ke akustik. 

Og  Ånden  sagde  til  mig:  „Gå  derover 
og  syng  O,  min  Fader."  Jeg  tøvede,  og 
flokken  gik  videre.  Jeg  gik  glip  af  den 
lejlighed.  Det  har  jeg  altid  været  ked 
af.  Det  eneste,  som  nogensinde  fik  mig 
til  at  føle,  at  Gud  havde  tilgivet  mig, 
var,  da  jeg  hørte  præsident  David  O. 
McKay  sige:  „Engang,  mens  jeg  var  på 
mission,  blev  jeg  inspireret  til  at  gøre 
noget  ganske  bestemt  men  jeg  gjor- 
de det  ikke."  Han  sagde:  „Jeg  har  lige 
siden  været  ked  af  det."  Han  sagde: 
„Undlad  aldrig  at  lytte  efter  Åndens 
stille  hvisken.  Lev  således,  at  I  kan 
modtage  den,  og  hav  så  mod  nok  til 
at  følge  dens  instruktioner." 
Lad  os  som  medlemmer  af  præste- 
dømmet, brødre,  hver  eneste  af  os,  bå- 
de unge  og  gamle,  udvikle  mod  nok  til 
at  være  trofaste  over  for  os  selv  og 
over  for  vor  Skaber  i  alle  forhold  i  livet. 
Gud  velsigne  os  dertil,  beder  jeg  i  Jesu 
Kristi  navn.  Amen. 

At  glemme  de  ting, 
som  en  bag  os 


AF  KENNETH  L.  HIGHBEE 


En  redaktør,  der  talte  til  en  afgangs- 
klasse på  et  college  spurgte  en- 
gang :  „Hvor  mange  af  jer  har  prøvet 
at  save  i  træ?  Ræk  engang  hænder- 
ne op." 

Man  så  mange  hænder. 
Så  spurgte  han:  ,,Hvor  mange  af  jer 
har  prøvet  at  save  i  savsmuld?" 
Der  var  ingen,  der  rakte  hånden  op. 
„Nej  selvfølgelig  ikke,  man  kan  ikke 
save  i  savsmuld!"  sagde  han.  ,,Det 
er  jo  allerede  savet!  Og  det  forholder 
sig  på  samme  måde  med  fortiden. 
Når  I  begynder  at  bekymre  jer  om 
ting,  som  er  sket  for  længe  siden, 
så  er  det  faktisk  det  samme  som  at 
forsøge  at  save  i  savsmuld." 

Alt  for  mange  mennesker  gør  sig 
elv  ulykkelige  ved  uden  grund  at 
blive  ved  med  at  tænke  på  gamle 
fejltagelser  og  fiaskoer.  De  ligger 
vågne  om  natten  og  vrider  og  vender 
sig  ved  tanken  om  de  fejl,  de  har 
begået,  og  tænker  på,  hvad  de  skulle 
have  gjort  i  stedet  for.  Næsten  alle 
gør  en  gang  imellem  noget  tanke- 
løst eller  impulsivt,  som  så  medfører 
nogle  ubehagelige  konsekvenser.  Så 
at  sige  alle  går  af  og  til  glip  af  en 
eller  anden  særlig  chance  på  grund 
af  sløvhed  eller  distraktion.  Og  så  at 
sige  alle  er  af  og  til  selviske  eller 
uvenlige. 

Vi  kan  ikke  lade  være  med  at  fortvivle 
over  sådanne    situationer,    men    vi 


skulle  ikke  føle  at  vi  burde  sendes  i 
landflygtighed  bort  fra  de  andre 
mennesker  på  grund  af  det.  Fak- 
tisk er  fejltagelser  ikke  blot  en 
acceptabel  del  af  livet,  de  kan  lige- 
frem være  os  til  gavn.  Hvis  vi  er 
intelligente  nok  til  at  lære  af  vore 
fejltagelser,  hjælper  det  os  til  at  ud- 
vikle os;  gamle  fejltagelser  kan  lige- 
frem være  vejvisere  til  fremtidig  suc- 
ces. Men  vore  fejltagelser  kan  kun 
blive  til  noget  positivt,  hvis  vi  analy- 
serer dem,  lærer  hvad  vi  kan  af  dem 
og  så  glemmer  dem. 
Pau lus  skrev :  , ,  .  .  .  Men  ét  gør  jeg : 
idet  jeg  glemmer,  hvad  der  er  bag- 
ved, og  rækker  efter  det,  der  er 
foran,  jager  jeg  frem  mod  målet." 
(Filip.  3:13-14) 

Vi  kan  godt  se,  at  det  måske  er 
uklogt  at  beskæftige  sig  alt  for  læn- 
ge med  gamle  fejltagelser.  Synder 
kan  betragtes  som  moralske  fejlta- 
gelser. Kan  man  da  så  beskæftige 
sig  for  længe  med  sine  gamle  syn- 
der? 

Vi  læser  gentagne  gange  i  skrifterne, 
at  hvis  vi  ikke  omvender  os  fra  vore 
synder,  så  vil  vi  lide  under  vor  dårlige 
samvittighed  i  dette  liv  (Al.  14:6; 
38:8;  Rom  2:9)  og  vi  vil  uden  tvivl 
også  lide  mange  kvaler  ved  tanken 
om  vor  egen  skyld,  når  vi  står  foran 
Herren  (Mosiah  2:38;  Morm.  9:3-4). 
Vi  vil  være  os  dem  bevidst  ved  den 
endelige  dom  (Al.  5:18) 


Vi  kan  undgå  den  elendighed,  der 
følger  med  en  dårlig  samvittighed 
overfor  Herren,  på  to  måder:  vi  kan 
lade  være  at  synde,  og  vi  kan  om- 
vende os  fra  vore  synder.  De  forhold, 
vi  kommer  ud  for  i  dødeligheden  er 
sådanne,  at  det  for  de  fleste  af  os  er 
særdeles  vanskeligt  at  gå  gennem 
livet  uden  at  synde  i  alt  fald  til  en  vis 
grad.  Altså  må  vi,  hvis  vi  synder, 
omende  os  af  oprigtigt  hjerte. 
Herren  har  lovet  os,  at  han  vil  tilgive 
os,  hvis  vi  omvender  os,  og  at  han  så 
ikke  længere  vil  ihukom- 
me vore  synder.  (L&P  64:7;  58:42) 
Tænk  engang  rigtigt  over  dette  løfte, 
og  hvad  det  betyder.  Hvis  vi  virkelig 
omvender  os  fra  en  synd,  så  står  vi 
lige  så  rene  for  Herren,  som  om  vi 
ikke  havde  begået  den. 
Paulus  (Ap.  Ger.  23:1),  Kong  Benja- 
min (Mosiah  2:27)  og  Joseph  Smith 
(L.&P.  135:4)  gav  alle  udtryk  for,  at 
de  havde  en  ren  samvittighed,  og  at 
de  ikke  var  tyngede  af  fortrydelser. 
Hvorfor?  Var  det  fordi  de  aldrig  hav- 
de syndet?  Grunden  var  mere  sand- 
synligt den,  at  de  havde  omvendt  sig 
fra  deres  synder  og  havde  tro  på,  at 
Herren  tilgav  dem  og  betalte  for 
deres  synder  gennem  forsoningen. 
Herren  sagde:  „Vore  overtrædelser 
og  synder  tynger  os,  og  vi  svinder 
hen  i  dem,  hvor  kan  vi  da  leve?" 
(Ezek.  33:10)  Hertil  kunne  man 
svare:  „Ikke  særligt  lykkeligt." 
Det  gør  mere  skade  end  gavn  at  blive 
ved  med  at  gennemleve  sine  fejl- 
tagelser og  de  pinlige  øjeblikke,  man 
har  oplevet,  at  huske  sin  tidligere 
vrede  og  sorg  eller  at  lide  igen  og 
igen  på  grund  af  synder,  som  vi  har 
omvendt  os  fra.  Vi  skal  ikke  forsøge 
af  save  savsmuld.  Det  er  både  psyko- 
logisk og  åndeligt  usundt  at  blive 
ved  med  at  beskæftige  sig  med  sine 
tidligere  fejltagelser.  Lad  os  lære, 
hvad  vi  kan  af  dem,  og  så  forlade 
dem,  som  Paulus  sagde:  „  .  .  .  idet 
jeg  glemmer,  hvad  der  er  bagved,  og 
rækker  efter  det,  der  er  foran,  jager 
jeg  frem  mod  målet."  (Filip.  3:13-14) 

Bror  Highbee,  som  er  højrådsmed- 
lem i  Provo  staven,  og  assisterende 
lærer  i  psykologi  ved  Brigham 
Young  universitetet. 

ÆLDSTE  MILTON  REED  HUNTER 


Ældste  Milton  Reed  Hunter,  medlem 
af  De  halvfjerds'  første  Råd  igennem 
30  år,  døde  af  hjerte-  og  nyresvigt  den 
25.  juni  1975  i  Salt  Lake  City.  Han  blev 
72  år.  Han  havde  haft  et  svigtende 
helbred  igennem  de  seneste  år. 
Før  ældste  Hunter  blev  kaldet  til  en 
af  kirkens  generalautoriteter  i  1945 
havde  han  igennem  17  år  undervist  i 
skoler  i  Utah,  Nevada  og  Wyoming. 
Han  var  en  produktiv  skribent,  har 
forfattet  23  bøger  om  fortrinsvis  reli- 
giøse og  historiske  emner,  samt  utal- 
lige artikler,  anmeldelser  og  afhand- 
linger. Til  hans  mest  velkendte  værker 
hører  „The  Gospel  Through  Ages" 
(Evangeliet  igennem  århundrederne), 
som  generalautoriteterne  bad  ham 
skrive.  Denne  bog  udgjorde  Det  melki- 
sedekske  Præstedømmes  lektiehæfte 
i  1946.  I  denne  bog  gennemgik  han 
evangeliets  historie  fra  dengang  det 
blev  forkyndt  for  Adam  og  Eva  og  til 
nutiden. 

Ældste  Hunters  hovedopgave  har 
været  missioneringsarbejdet  og  igen- 
nem de  seneste  år  beskæftigede  han 
sig  med  Mormons  Bog.  Han  tog  man- 
ge fotografier  af  arkæologiske  fund  og 
havde  en  enestående  privat  samling  af 
mexsikanske,  mellemamerikanske  og 
sydamerikanske  kunstgenstande. 

Ældste  Hunter  skænkede  denne 
smaling  af  fotografier  og  kunstgen- 
stande til  kirken  i  håb  om,  at  dette 
bidrag  ville  være  medvirkende  til  at 
andre  mennesker  fik  kendskab  til  de 
historiske  og  arkæologiske  beviser 
på  Mormons  Bogs  sandhed. 
Ældste  Hunter  var  nummer  otte  blandt 
John  Edward  og  Margaret  Teeples 
Hunters  elleve  sønner  og  døtre.  Han 
blev  født  i  Holden,  Utah,  den  25.  okto- 
ber 1902.  Han  gik  i  den  kommunale 
skole  i  sin  hjemby,  blev  derefter  ind- 
skrevet i  Brigham  Young  High  School 


i  Provo  og  senere  på  Brigham  Young 
University,  hvor  han  fik  sin  „bache- 
lor's  degree"  i  1929  og  sin  ,,master's 
degree"  i  1931.  Han  fortsatte  på  Uni- 
versity of  California  i  Berkeley,  hvor 
han  erhvervede  sin  doktorgrad  i  filo- 
sofi i  1935.  Han  blev  viet  til  Ferne 
Gardner  fra  Lehi,  Utah,  den  30.  juli 
1931  i  Logan-templet.  Ved  ældste 
Hunters  begravelse  udtalte  præsident 
Spencer  W.  Kimball:  „Det  centrale 
i  (ældste  Hunters)  tilværelse  var  hans 
ledsager  og  ægtefælle,  Ferne,  samt 
hans  seks  vidunderlige  børn." 

Han  havde  valget  imellem  at  tjene  i 
kirken  eller  tjene  i  verden.  Havde  han 
gjort  det  sidste  ville  han  sikkert  have 
opnået  berømmelse  og  rigdom. 
Dekanen  for  historieafdelingen  ved  et 
kendt  og  berømmet  universitet  tilbød 
ham  stillingen  som  professor  ved 
denne  afdeling,  men  ældste  Hunter 
valgte  i  stedet  at  undervise  i  LDS 
Institute  i  Logan,  Utah.  Da  ældste 
Hunter  afslog  stillingen  som  pro- 
fessor sagde  dekanen  for  den  histori- 
ske afdeling: 

„Hunter,  jeg  kan  ikke  lade  Dem  øde 
Deres  karriere  bort  på  et  lille  tilfældigt 
mormonseminar  i  Utah.  De  har  stof  i 
Dem  til  at  blive  en  af  Amerikas  store 
historikere.  Jeg  har  ikke  tilbragt  de 
foregående  år  for  at  De  skal  udnytte 
denne  uddannelse  på  en  frugtesløs 
måde.  Hvis  De  vil  ændre  Deres  beslut- 
ning, vil  vi  sikre  Dem  en  passende 
stilling  på  et  stort  universitet,  hvor 
Deres  evner  og  den  uddannelse,  De 
har  gennemgået,  må  komme  til 
udtryk. 

Men  ældste  Hunter  var  kirken  hen- 
given, og  det  var  medens  han  under- 
viste på  Logan  LDS  Institute,  at  han 
i  april  1945  blev  kaldet  som  general- 
autoritet. 


Medens  ældste  Hunter  og  søster 
Hunter  boede  i  Logan  byggede  de 
deres  eget  hjem,  hvor  man  så  ældste 
Hunters  evne  med  hensyn  til  hårdt 
arbejde  og  brugen  af  værktøj.  En 
artikel  i  „Improvement  Era"  fortæller 
om  disse  år: 

„I  Logan  bor  familien  i  et  hjem,  de 
selv  har  bygget.  Broder  Hunter  var 
selv  bygmester,  bygningstilsyns- 
førende  og  tømrermester.  Jeg  har 
ofte  forundret  mig  over,  hvordan  et 
ganske  almindeligt  ægtepar  kunne 
opdrage  deres  børn,  tilbringe  torsdag, 
fredag  og  lørdag  aften  på  kirkens 
institut,  udføre  mere  kirkearbejde  i 
Logan  9.  ward  og  Cache  stav  end  folk 
med  normale  arbejdstimer,  og  alli- 
gevel skrive  og  udgive  lærebøger. 

Ved  begravelsen,  der  blev  afholdt  den 
30.  juni  1975  i  Assembly  Hall  på  tem- 
pelpladsen, afsluttede  ældste  S.  Dil- 
worth  Young  sin  tale  med  et  fælles 
vidnesbyrd  for  sig  selv  og  ældste 
Hunter:  „Igennem  30  år  har  jeg 
været  ældste  Hunters  broder  i  De 
halvfjerds'  første  Råd.  Omend  jeg  ved, 
at  Gud  er  vor  Fader,  vidste  han  det 
bedre  end  jeg.  Ligesom  jeg  ved,  at  vor 
Herre  Jesus  Kristus  er  min  Forløser, 
vidste  han  det  .  .  .  med  større  styrke, 
tror  jeg.  Han  var  fuldstændig  loyal 
mod  de  profeter,  han  tjente  under.  Og 
han  vidste  og  bar  vidnesbyrd  om  .  .  . 
at  præsident  Kimball  er  Herrens  pro- 
fet." 

Som  forfatter,  lærer,  videnskabsmand 
og  missionær  mærkes  tabet  af  ældste 
Hunter  meget  stærkt  blandt  hans  kol- 
leger, generalautoriteterne,  både  in- 
denfor kirken  såvel  som  indenfor  un- 
dervisningsverdenen.  Han  efterlader 
sig  et  væld  af  værdifulde  papirer  og 
artikler,  men  vigtigst  af  alt,  hans  vid- 
nesbyrd om  evangeliets  sandhed. 

MERE  OM  SOYA  BØNNER 


I  dag  er  der  mange  soyaprodukter  i 
handelen.  De  er  tilsat  mange  færdig- 
lavedevarer. Soya  findes  i  margarine, 
og  i  mange  helseforretninger  findes 
det  nu  som  sylte,  bacon,  skinke, 
kylling. 

Bønnerne  er  meget  proteinrige.  Koge- 
tiden varierer  lidt  efter  hvilke  bønner 
man  bruger.  De  skal  stå  i  blød  12  timer 
og  så  koge  til  de  er  møre.  De  kan 
koges  i  trykkoger.  Så  skal  bønnerne 
ikke  i  blød  først.  For  at  undgå  at  ven- 
tilen stoppes  af  skaller,  er  det  bedst 
at  komme  bønnerne  i  en  gazepose  og 
binde  for  enden  af  den. 
Bønnerne  smager  ikke  af  meget  og  er 
derfor  bedst  i  retter  med  andre  smags- 
stoffer eller  krydderier.  De  er  egnet  til 
chili,  sammenkogte  retter  eller 
supper. 

Det  er  meget  let,  at  få  sojabønner  til  at 
spire.  Disse  spirer  kan  anvendes  i  sa- 
later eller  i  suppe.  De  er  rige  på  C-vita- 
miner. 

Læg  1  kop  bønner  i  blød  i  rigeligt  vand 
i  12  timer,  tør  dem  godt  og  kom  dem  i 
en  krukke  tildækket  med  et  stykke 
gaze  og  lad  det  stå  i  mørke  på  et  ven- 
tileret sted.  3-4  gange  om  dagen  skal 
de  skylles  omhyggeligt  i  lunkent  vand. 
Efter  4-6  dage  er  spirerne  klare  til 
brug.  De  skal  helst  bruges  med  det 
samme,  men  kan  ligge  i  køleskab  i 
kort  tid. 

Soyabønner  skal  opbevares  i  lufttætte 
beholdere  og  kan  gemmes  i  ca.  5  år. 
Efter  den  tid  er  de  vanskelige  at  koge. 
Det  sparer  tid,  hvis  man  koger  bønner 
nok  til  en  uges  forbrug  på  een  gang. 
De  kan  opbevares  i  en  lukket  beholder 
i  køleskabet  i  ca.  1 .  uge.  De  kan  også 
fryses. 

Det  er  morsomt  at  eksperimentere 
med  soyabønner.  I  de  fleste  tilfælde 
vil  familien  ikke  kunne  gætte,  at  det  er 
soyabønner. 

HUSK:  Den  eneste  begrænsning  ved 
brug  af  soyabønner,  er  din  egen  fan- 
tasi. God  fornøjelse! 
Succes  med  Soyabønner! 


Dyppelse 

2        kopper  kogte,  malede  soyabøn- 
ner 

1  hakket  løg,  salt,  peber,  hvid- 
løgspulver 

mayonaise  eller  ymer  i  en   passende 

konsistens 

Det   hele    blandes    og    serveres    med 

chips  eller crackers. 

Avocado-  soyabønne  dyppelse. 

1/2     kop  kogte,  malede  soyabønner 
1 12     kop  moden ,  moset  avocado 
1 12     kop  mayonaise 

2  tskf.  orange  juice 

1         tskf.  seasonsalt  eller  hvidsløgs- 

salt  lidt  tabasco  sause 
Blandes  og  serveres  med  chips  eller 
crackers 

Kødløs  soyabønne-  carrygryde. 

Margarine 

1         stort  løg  i  tynde  skiver 

1/2     kop  tyndt  skåret  gulerødder 

1 12     kop  tyndt  skåret  sel  leri 

1  pakke  suppemix 

3  kopper  vand 
3        spskf.  ris 

2  kopper  hele,  kogte  soyabønner 
carry  efter  behag 

Svits  løg,  gulerødder  og  selleri  i  marg. 
tilsæt  vand.  Suppemix  og  ris.  Rør  i 
det.  Koges  indtil  gule'rødder  og  selleri 
er  møre.  Tilsæt  soyabønner  og  carry. 
Kom  det  i  et  ildfast  fad,  læg  låg  på  og 
sat  det  i  en  150°  varm  ovn  i  1 12  time 
eller  til  det  er  tykt. 

Proteinrige  pandekager  eller  vafler. 

2        æggehvider 

2  1/2  kop  hvedemeler  eller  1  1/2  kop 

helhvedemel 

3  stk.  bagepulver 
1/2     -salt 

1  1 12  kop  kogte,  malede  soyabønner 

1  sp.f.  sukker,  honning  eller  sirup 

2  æggeblommer 
1  1/2  kop  mælk 

1 12  kop  smeltet  margarine  eller  olie 


Bland  de  tørre  ingredienser,  tilsæt 
æggeblommer,  mælk  og  olie.  Rør  til 
alt  er  blandet  sammen.  Tilsæt  soya- 
bønner og  rør  til  det  er  jævnt.  Pisk 
æggehviderne  og  rør  dem  forsigtigt  i. 
Bag  det  på  en  varm  pande  eller  vaf- 
feljern. (Din  familie  får  proteiner  og 
véd  ikke  engang,  at  de  spiser  soya- 
bønner). 

Bagte  soyabønner  (Boston  Style) 
3        kopper  kogte  soyabønner 
5        skiver  bacon 
2        små  hakkede  løg 
1  1 12  spsk.  ahorn  sirup 

1/2  kop  ketchup 

1 12  tsk.  sennepspulver 

1 12  tsk.  worshestersauce 

1/2  tsk.  salt 

1  knivsp.  peber 

Skær  3  skiver  bacon  i  tern  og  steg 
dem,  bland  det  med  bønnerne  og 
tilsæt  derefter  resten  af  ingredienser- 
ne og  1 12  kop  vand  +  den  vand  bon- 
nerne  er  kogt  i.  Kom  det  hele  i  et  ild- 
fast fad  og  læg  de  2  skiver  bacon 
øverst.  Sæt  det  i  en  forvarmet  ovn  ved 
160°  i  1 12  time;  der  skal  vare  lag  pa. 
Rør  så  i  det,  fjern  låget  og  lad  det  stå 
i  endu  1/2  time. 

Soyabønnepie 

Bland  (helst  i  en  blender) 

2  1 12  kop  kogte,  malede  soyabønner 

3  kop  mælk 

2        kop  tørmælk 

kommes  så  i  en  skål  og  blandes  med 

følgende 

1  1/2  kop  farin 

1  1/2  tsk.  kanel 

1  1/4  tsk.  ingefær 

1/2 tsk.  nelliker 

1/2  tsk.  muskat 
tilsæt  2  letpiskede  æg. 
Dette  spredes  over  en  i  forvejen  til- 
beredt piedej.  Bages  i  ovnen  ved  170°  i 
ca.    45   min.    Serveres    med    is    eller 
flødeskum. 

Soyamælk 

Der  er  mange  måder  at  lave  soyamælk 
på.  Denne  er  let  og  giver  en  god  mælk. 
Sæt  3  kopper  bønner  i  blød  i  1 2  timer. 
Skift  vandet  af  og  til.  Mal  bønnerne  og 
tilsæt  derefter  9  kopper  vand,  og  lad 
det  så  koge  i  1  time.  Kom  det  i  blen- 
deren og  så  igennem  saftposen. 
Afkøles. 
Københavns  Stavs  Hjælpeforening 

